text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mathaio 21:1-46
21 Ebu, e rile ba le gaufi le Jerusalema mme ba goroga kwa Bethefage kwa Thabeng ya Lotlhware, foo Jesu a romela barutwa ba babedi,+2 a ba raya a re: “Tsenang mo tseleng lo ye kwa motsaneng o lo o lebileng ole, mme lo tla fitlhela esele e golegilwe, le eselana e na le yone; di gololeng lo di tlise kwa go nna.+3 Mme fa mongwe a lo raya sengwe, lo re, ‘Morena o a di tlhoka.’ Foo o tla di romela ka yone nako eo.”4 Seno tota se ne sa diragala gore go tle go diragadiwe se se neng sa buiwa ka moporofeti, go twe:5 “Bolelelang morwadia Siona, ‘Bona! Kgosi ya gago e tla kwa go wena,+ e le bonolo,+ e bile e palame esele, ee, eselana, ngwana wa pelesa.’”+6 Jalo barutwa ba tsena mo tseleng mme ba dira fela jaaka Jesu a ne a ba laela.7 Mme ba tlisa esele le eselana ya yone, mme ba pega mo go tsone diaparo tsa bone tsa kafa ntle, mme a nna mo godimo ga tsone.+8 Bontsi jwa boidiidi jwa ala diaparo tsa bone tsa kafa ntle+ mo tseleng, fa ba bangwe ba ne ba simolola go kgaola dikala mo ditlhareng ba bo ba di ala mo tseleng.+9 Mme boidiidi, ba ba tsamayang kwa pele ga gagwe le ba ba tlang kwa morago ba nna ba goa ba re: “Boloka Morwa Dafide,+ re a rapela!+ A go bakwe yo o tlang ka leina la ga Jehofa!+ Mmoloke, re a rapela, kwa bogodimong jo bo kwa godimo!”+10 Jaanong e rile a tsena mo Jerusalema,+ motse otlhe wa fuduega, ba re: “Yono ke mang?”11 Boidiidi jwa nna jwa bolela jwa re: “Yono ke moporofeti+ Jesu, yo o tswang kwa Nasaretha wa Galalea!”12 Jesu a tsena mo tempeleng mme a lelekela kwa ntle botlhe ba ba rekisang le ba ba rekang mo tempeleng, mme a pitikolola ditafole tsa baananyi ba madi le dibanka tsa ba ba rekisang maphoi.+13 A ba raya a re: “Go kwadilwe ga twe, ‘Ntlo ya me e tla bidiwa ntlo ya thapelo,’+ mme lona lo e dira logaga lwa dinokwane.”+14 Gape, batho ba ba foufetseng le ba ba tlhotsang ba tla kwa go ene mo tempeleng, mme a ba alafa.15 E rile baperesiti ba bagolo le bakwadi ba bona dilo tse di gakgamatsang tse a neng a di dira+ le basimane ba ba neng ba goa mo tempeleng ba re: “Boloka Morwa Dafide,+ re a rapela!”+ ba galefa16 mme ba mo raya ba re: “A o a utlwa gore bano ba reng?” Jesu a ba raya a re: “Ee. A lo ne lo ise lo ke lo bale+ fa go tweng, ‘O lerile pako ka se se tswang mo molomong wa masea le ba ba anyang’?”+17 Ya re a ba tlogela kwa morago a tswela kwa ntle ga motse a ya kwa Bethani mme a lala bosigo koo.+18 Ya re a boela kwa motseng go sa le phakela, a tshwarwa ke tlala.+19 Mme a tshogana ka a bona setlhare sa mofeige fa gaufi le tsela mme a ya kwa go sone, a fitlhela go se na sepe+ mo go sone fa e se matlhare fela, a se raya a re: “A go se tlhole go tswa leungo lepe mo go wena ka bosaengkae.”+ Mme setlhare sa mofeige sa swaba ka ponyo ya leitlho.20 E rile barutwa ba bona seno, ba gakgamala, ba re: “Go tla jang gore setlhare sa mofeige se swabe ka ponyo ya leitlho?”+21 Fa Jesu a araba a ba raya a re: “Ammaaruri ke a lo raya ka re, Fa fela lo na le tumelo mme lo sa belaele,+ ga lo na go dira fela se ke neng ka se dira setlhare seno sa mofeige, mme gape fa lo raya thaba eno lo re, ‘Tsholetsega o bo o latlhelwe mo lewatleng,’ go tla diragala jalo.+22 Mme dilo tsotlhe tse lo di kopang ka thapelo, lo na le tumelo, lo tla di amogela.”+23 Jaanong fa a sena go tsena mo tempeleng, baperesiti ba bagolo le banna ba bagolwane ba batho ba tla kwa go ene fa a ne a ntse a ruta ba re:+ “O dira dilo tseno ka taolo efe? Mme ke mang yo o neng a go naya taolo eno?”+24 Fa Jesu a fetola a ba raya a re: “Le nna, ke tla lo botsa selo se le sengwe. Fa lo ka se mpolelela, le nna ke tla lo bolelela gore ke dira dilo tseno ka taolo efe:+25 Kolobetso ya ga Johane, e ne e tswa motsweding ofe? A e ne e tswa legodimong kgotsa e ne e tswa mo bathong?”+ Mme ba simolola go akanya gareng ga bone, ba re: “Fa re ka re, ‘E ne e tswa legodimong,’ o tla re raya a re, ‘Ke ka ntlha yang, he, lo ne lwa se ka lwa mo dumela?’+26 Mme, fa re ka re, ‘E ne e tswa mo bathong,’ re boifa boidiidi,+ gonne botlhe ba dumela fa Johane e le moporofeti.”+27 Jalo fa ba araba Jesu ba re: “Ga re itse.” Le ene, a ba raya a re: “Le nna ga ke lo bolelele gore ke dira dilo tseno ka taolo efe.+28 “Lo akanyang? Monna mongwe o ne a na le bana ba babedi.+ Ya re a ya kwa go wa ntlha, a re, ‘Ngwanaka, tsamaya o ye go dira kwa tshimong ya mofine gompieno.’29 Fa yono a araba a re, ‘Ke tla dira jalo, rra,’+ mme a se ka a dira jalo.30 Ya re a atamela wa bobedi, a mo raya se se tshwanang. Fa yono a fetola a re, ‘Ga ke na go dira jalo.’ Morago ga moo a ikwatlhaya+ mme a ya.31 Ke ofe wa ba babedi bano yo o neng a dira thato ya ga rraagwe?”+ Ba re: “Wa bobedi.” Jesu a ba raya a re: “Ammaaruri ke a lo raya ka re bakgethisi le diaka ba tsena pele ga lona mo bogosing jwa Modimo.32 Gonne Johane o tlile kwa go lona ka tsela ya tshiamo,+ mme lo ne lwa se ka lwa mo dumela.+ Le fa go ntse jalo, bakgethisi le diaka ba ne ba mo dumela,+ mme lona, le mororo lo ne lwa bona seno, lo ne lwa se ka lwa ikwatlhaya morago ga moo e le gore lo mo dumele.33 “Utlwang setshwantsho se sengwe: Go ne go na le monna mongwe, mong wa ntlo,+ yo o neng a jala tshimo ya mofine a ba a e agelela ka legora mme a epa segatisetso sa beine mo go yone a ba a tlhoma tora,+ mme a e hirisetsa badiri ba mo tshimong, mme a tsaya loeto a ya kwa nageng e e kgakala.+34 E rile paka ya maungo e fitlha, a romela batlhanka ba gagwe kwa badiring ba mo tshimong go ya go tsaya maungo a gagwe.35 Le fa go ntse jalo, badiri ba mo tshimong ba tsaya batlhanka ba gagwe, mme yo mongwe ba mo itaya, yo mongwe ba mmolaya, yo mongwe ba mo kgobotletsa.+36 A romela batlhanka ba bangwe gape, ba ba fetang ba ntlha, le bano ba ba dira fela jalo.+37 La bofelo a romela morwawe kwa go bone, a re, ‘Ba tla tlotla morwaake.’38 Ya re badiri ba mo tshimong ba bona morwa ba raana ba re, ‘Yono ke moruaboswa;+ tlang, a re mmolayeng mme re tseye boswa jwa gagwe!’+39 Jalo ba mo tsaya ba mo latlhela kwa ntle ga tshimo ya mofine ba bo ba mmolaya.+40 Jalo, fa mong wa tshimo ya mofine a tla, o tla dirang ka badiri bao ba mo tshimong?”41 Ba mo raya ba re: “Ka gonne ba le bosula, o tla tlisa tshenyo e e bosula+ mo go bone mme o tla hirisetsa badiri ba bangwe ba mo tshimong tshimo ya mofine, ba ba tla mo nayang maungo fa e nna paka ya one.”+42 Jesu a ba raya a re: “A lo ne lo ise lo ke lo bale mo Dikwalong, ‘Leje le baagi ba neng ba le gana+ ke lone le jaanong e leng leje la sekhutlo le legolo.+ Seno se nnile gone se tswa kwa go Jehofa, mme se molemo thata mo matlhong a rona’?43 Ke gone ka moo ke lo rayang ke re, Bogosi jwa Modimo bo tla tsewa mo go lona bo bo bo newa setšhaba se se ungwang maungo a jone.+44 Gape, motho yo o welang mo lejeng leno o tla tshwetlakanngwa. Mme motho yo le welang mo go ene, le tla mo sila.”+45 Jaanong e rile baperesiti ba bagolo le Bafarasai ba sena go utlwa ditshwantsho tsa gagwe, ba lemoga gore o ne a bua ka bone.+46 Mme, le mororo ba ne ba senka go mo tshwara, ba ne ba boifa boidiidi, ka gonne bano ba ne ba dumela gore ke moporofeti.+


c: text/html

text:
GO THUSA MALAPA | GO GODISA BANA
Tsela ya go Buisana le Ngwana wa Dingwaga Tsa Bolesome
KGWETLHO
Fa a ne a le monnye, o ne a bua le wena ka sengwe le sengwe. Fa a setse a le mo dingwageng tsa bolesome, ga a go bolelele sepe. Fa o leka go tlotla le ene, o go araba ka bokhutshwane fela kgotsa o tsosa kgaruru.
O ka kgona go ithuta go bua le ngwana wa gago wa dingwaga tsa bolesome. Le fa go ntse jalo, sa ntlha ela tlhoko dilo tse pedi tse di ka tlhotlheletsang gore seno e nne kgwetlho.
LEBAKA LA GO BO GO DIREGA
Go batla kgololesego. Fela jaaka motho a ithuta go kgweetsa kgato ka kgato go fitlha a kgona go kgweetsa a le esi, mosha o tshwanetse go ithuta go tsamaya mo ditseleng tse di kotsi tsa botshelo kgato ka kgato go fitlha e nna mogolo yo o nang le maikarabelo. Gone ke boammaaruri gore basha bangwe ba batla kgololesego e e fetang e ba tshwanetseng go nna le yone; kafa letlhakoreng le lengwe, batsadi bangwe ba naya bana kgololesego e nnye thata go na le e ba ka kgonang go ba e naya. Kgogakgogano e e ka nnang teng ka ntlha ya seo e ka bakela batsadi le basha matshwenyego. Brad * yo o nang le dingwaga di le 16 o ngongorega jaana: “Batsadi ba me ba leka go laola sengwe le sengwe mo botshelong jwa me. Fa nka tshwara dingwaga di le 18 ba ise ba nneye kgololesego e e oketsegileng, ke tlile go tswa mo gae!”
Bokgoni jwa go akanyetsa dilo kwa teng. Gantsi bana ba bannye ba tsaya dilo fela jaaka ba di bona mme basha ba le bantsi ba ba mo dingwageng tsa bolesome bone ba akanyetsa dilo kwa teng. Seno ke karolo ya botlhokwa ya bokgoni jwa go akanyetsa dilo kwa teng mme e thusa gore mosha a kgone go dira ditshwetso sentle. Akanya ka sekai seno: Mo ngwaneng yo monnye, kgang ya go nna tekatekano e lebega e sa raraana: ‘Mama o kgaogantse kuku ka bogare a bo a nnaya halofo e nngwe, mme e nngwe a bo a e naya morwarre.’ Mo kgannyeng eno, ngwana o tsaya gore go dira dilo ka tekatekano go ikaegile fela ka palo ya dilo tse motho a di newang. Mme bana ba dingwaga tsa bolesome bone ba lemoga gore kgang eno ga e motlhofo jalo. Kana e bile, ga se ka metlha go tshwara batho ka tekatekano go kayang gore o tla ba tshwara ka tsela e e tshwanang botlhe, e bile ga se ka metlha go tshwara batho ka tsela e e tshwanang e leng go nna tekatekano. Go akanyetsa dilo kwa teng go thusa mosha wa gago gore a leke ka natla go rarabolola dikgang tse di ntseng jalo tse di raraaneng. Mme bothata e ka nna eng? Go ka dira gore a ngangisane le wena.
SE O KA SE DIRANG
Fa go kgonega, nnang le dinako tsa go itlotlela fela. Dirisa dinako tsa fa lo sa dire sepe se se kalo. Ka sekai, batsadi bangwe ba lemogile gore gantsi basha ba bua ka tshosologo fa ba dira ditiro tsa mo gae kgotsa ba kgweetsa sejanaga, fa ba ntse go bapa le motsadi go na le fa ba lebane difatlhego.—Molaomotheo wa Baebele: Duteronome 6:6, 7.
Se lotolotse kgang. Ga lo tlhoke go ngangisana ka kgang nngwe le nngwe gore go bo go felele go se monate. Mo boemong jwa moo, tlhalosa maikutlo a gago . . . o bo o didimala. Kgabagare mosha o tla akanya ka se o se buileng a bo a se tlhaloganya moragonyana fa a setse a le nosi, tota le fa go lebega e kete o ne a sa go reetsa. Mo neye tshono ya gore a dire jalo.—Molaomotheo wa Baebele: Diane 1:1-4.
Reetsa—mme o fetofetoge le maemo. Mo reetse ka kelotlhoko—o sa mo tsene ganong—gore o tlhaloganye bothata sentle. Fa o araba, nna tekatekano. Fa o gagamatsa molao o sa fetofetoge le maemo, ngwana wa gago o tla raelesega go senka ditsela tsa go roba melao a sa otlhaiwe. Buka ya Staying Connected to Your Teenager e tlhagisa jaana: “Fa go nna jalo bana ba simolola go tshela botshelo jwa boitimokanyi. Kafa letlhakoreng le lengwe ba bolelela batsadi se ba ka ratang go se utlwa mme kafa go le lengwe ba dira maratwaepelo fa batsadi ba sa ba bone.”—Molaomotheo wa Baebele: Bafilipi 4:5.
Nna o ritibetse. Mosha mongwe yo o bidiwang Kari a re: “Fa nna le mmè re sa dumalane, o kgopisiwa ke sengwe le sengwe se ke se buang. Seno se nkutlwisa botlhoko, mme ka bonako fela re simolola go ngangisana.” Go na le go galefa go sa tlhokege, bua sengwe se se bontshang gore o tlhaloganya maikutlo a mosha wa gago. Ka sekai, go na le go re, “Seo ga se sengwe se se tlhokang go go tshwenya!” o ka re, “Ke bona kafa seno se go tshwenyang ka gone.”—Molaomotheo wa Baebele: Diane 10:19.
Fa go kgonega, mo kaele o se ka wa mo laela. Bokgoni jwa ngwana wa gago jwa go akanyetsa dilo kwa teng bo tshwana le mesifa e e tlhokang go nonotshiwa. Ka jalo fa a lebana le bothata, go na le go mo direla tshwetso, mo tlogele gore a e itirele. Fa lo ntse lo tlotla ka kgang eno, mo neye tshono ya go itlela ka ditharabololo. Morago ga gore lo bue ka dikakantsho di le mmalwa, o ka nna wa re: “Tseno ke dilo di le mmalwa tse o ka di dirang. Akanya ka tsone letsatsi kgotsa a le mabedi, go tswa foo re tla kopana gape gore re buisane ka gore o tlhopha kakantsho efe le gore ka ntlha yang.”—Molaomotheo wa Baebele: Bahebera 5:14.
^ ser. 7 Maina mo setlhogong seno a fetotswe.

robotstxt: allowed

filter: keep


text:
NoticeboardActions
- ${title}
Noticeboard
Kopo Ya Go Dira Ditlhopo Tsa Boto Ya SABC
Thapo Ya Maloko A Le Mararo Ya Koporasi Ya Lekgotla-Kgaso Ya Aforika Borwa (SABC)
KOPO YA GO DIRA DITLHOPHO THAPO YA MALOKO A LE MARARO YA KOPORASI YA LEKGOTLA-KGASO YA AFORIKA BORWA (SABC)
Ditheo le/kgotsa batho ba ba nang le kgatlhego ba lalediwa go tswala diphatlha ka go tlhopha batho bao ba tlileng go nna karolo ya maloko a e seng a botsamaisi ba Koporasi ya Lekgotla-Kgaso la Aforika Borwa jaaka go kailwe ke kgaolo ya 13 mo Molaong wa Lekgotla-kgaso, Nr 4 ya 1999.
Koporasi ya Lekgotla-kgaso la Aforika Borwa e tlhomilwe go lebeletswe Molao wa Kgaso wa (1936) jaaka karolo ya puso go neelana ka ditirelo tsa kgaso ya radio le thelebishene mo Aforika Borwa.
Maloko a Boto fa a lejwa ka kakaretso, a tshwanetse go nna batho ba ba:
• Maleba go ka direla Boto ka boemo ba dithuto tsa bona, bokgoni le maitemogelo mo mafapheng a pholisi le thekenoloji tsa bogasi, melawana ya bogasi, molao wa mmediya, tsamaiso ya kgwebo le tsa matlole, dithekiso, bobegakgang, menate le thuto, dintlha tsa loago le bodiri
• ikanne go se tseye letlhakore, go neelana ka kgololesego ya tlhagiso, tshwanelo ya setšhaba go neelwa tshedimosetso, go tsenyeletsa le go senneng le sephiri le go tsaya boikarabelo mo ntlheng ya bao ba leng mo kantorong ya setšhaba, go emela setšhaba ka kakaretso mo Rephaboliking
• ikanne go tshegetsa maikaelelo le melawana jaaka e kailwe mo Tšhateng ya SABC
• Baagi ba Aforika Borwa ba leruri ba ba nnang mo Rephaboliki.
Ditlhopho tse di kwadilweng di tshwanetse go nna le leina le aterese ka botlalo tsa setheo/kgotsa motho yo o dirang tlhopho, tumelelo e e saenilweng ke motlhophiwa le Tshupatlotlokelelo e e nang le dintlha tse di latelang:
• leina ka botlalo, Nomoro ya bukanaitshupo (ID) le bong
• Aterese, nomoro ya mogala le ya fekese tsa kgolagano, aterese ya emeile
• Maitemogelo a pejana (o nopola matlha le mekgatlho e e amegang)
• Dikhophi tsa makwalo a thuto ao a netefaditsweng le bukanaitshupo.
Ditlhopho le dipotso di tshwanetse go romelwa go Potfolio Komiti ka ga Tlhaeletsano, (Go: Thembinkosi Ngoma, Mokwaledi wa Komiti), 3rd Floor, 90 Plein Street, Cape Town, 8000 kgotsa ka emeili kwa go tngoma@parliament.gov.za kgotsa fekese go 0865225740. Dipotso ka mogala di ka diriwa mo nomorong ya (021) 403 3733 kgotsa 0837098407.
Letlha la bofelo la go dira ditlhopho: Labotlhano, 30 Seetebosigo 2017 ka 16:00.
Ka kopo, ela tlhoko gore makwalo a dithuto a batlhophiwa a ka netefadiwa mme ba ba mo lenaneokhutsweng ba ka kopiwa go neelana ka tetla ya go ka batlisiwa ke ba pabalesego. Ditlhopho tse di leng thari ga di kitla di tsewa tsia.
E rebotswe ke Rre CHM Maxegwana, MP – Modulasetilo: Potfolio Komiti ka ga Tlhaeletsano.
ADVERTISEMENT


text:
Didirisiwa Tsa go Ithuta Baebele
Didirisiwa tseno di tla go thusa gore o itumelele go ithuta Baebele.
DIKGANG TSE DI TSWANG KWA MODIMONG!
Goreng Jesu a Ile a Swa?
Loso lwa ga Jesu Keresete lo botlhokwa thata. A o ne a tlhoka go swa?
DIKGANG TSE DI TSWANG KWA MODIMONG!
Goreng Jesu a Ile a Swa?
Loso lwa ga Jesu Keresete lo botlhokwa thata. A o ne a tlhoka go swa?
Ithute le Mongwe
Ke Eng fa o Tshwanetse go Ithuta Baebele?
Baebele e thusa batho ba le dimilione mo lefatsheng lotlhe go bona dikarabo tsa dipotso tse di botlhokwa thata mo botshelong. A o ka rata go nna mongwe wa bone?
Thuto ya Baebele e Tshwarwa Jang?
Basupi ba ga Jehofa ba itsege mo lefatsheng lotlhe ka thulaganyo ya bone ya go ruta batho Baebele mahala. Bona gore e dirwa jang.
Kopa Thuto ya Baebele
Ithute Baebele mahala ka nako e e go tshwanetseng le mo lefelo le le go siametseng.
Dirisa Didirisiwa Tsa Rona Tsa go Ithuta Baebele
Dibidio Tse di Arabang Dipotso Tsa Botlhokwa
Dintlha Tsa go Ithuta
Dikgatiso
Etela Phuthego ya Rona
Dipokano Tsa Phuthego Tsa Basupi ba ga Jehofa
Bona mafelo a re kopanelang mo go one le kafa re obamelang ka teng.
Go Dirwang Kwa Holong ya Bogosi?
Latlhela bofofu.
Tse Dingwe Tse di Thusang
JW Library
Bala le go ithuta Baebele ya Thanolo ya Lefatshe le Lesha. Dirisa dithanolo tse di farologaneng go bapisa ditemana.
Laeborari ya mo Internet
Batlisisa ditlhogo tsa Baebele mo Internet o dirisa dikgatiso tsa Basupi ba ga Jehofa.


text:
Bokao Jwa 666 ke Eng?
Karabo ya Baebele
Go ya ka buka ya bofelo ya Baebele, 666 ke palo kgotsa leina la sebatana sa naga se se tswang mo lewatleng, se se nang le ditlhogo di le supa le dinaka di le lesome. (Tshenolo 13:1, 17, 18) Sebatana seno se tshwantshetsa tsamaiso ya bopolotiki ya lefatshe lotlhe, e e laolang “lotso longwe le longwe le batho le teme le setšhaba.” (Tshenolo 13:7) Go ya ka Modimo, leina 666 le supa fa tsamaiso eno ya bopolotiki e tlhaela fela thata. Ka tsela efe?
Ga se letshwao fela. Maina a Modimo a a nayang batho a na le bokao. Ka sekai, Modimo o ne a naya Aberame, mo go rayang “Rara o Kwa Godimo (O Tlotlomaditswe)” leina Aborahame le le rayang “Rra Boidiidi (Bontsintsi),” fa a ne a mo solofetsa gore o tla mo dira “rra boidiidi jwa ditšhaba.” (Genesise 17:5, ntlha e e kwa tlase mo go NW) Ka tsela e e tshwanang, Modimo o file sebatana seno leina 666 e le letshwao le le tlhalosang dinonofo tsa sone.
Palo thataro e kaya go sa itekanela. Gantsi mo Baebeleng dipalo di dirisiwa go tshwantshetsa sengwe. Palo supa e emela go felela kgotsa go itekanela. Palo thataro, e re ka e tlhaela ka nngwe go nna supa, e kaya sengwe se se sa felelang kgotsa se se sa itumediseng mo matlhong a Modimo e bile e ka amanngwa le baba ba Modimo.
Gararo go gatelela. Ka dinako dingwe Baebele e gatelela kgang ka go e boeletsa gararo. (Tshenolo 4:8; 8:
Letshwao la sebatana
Baebele ya re batho ba amogela “letshwao la sebatana” ka gonne ba sala sebatana morago “ka kgatlhego,” mo ba bileng ba se obamela. (Tshenolo 13:
Letshwao la sebatana le nna jang mo seatleng sa mongwe sa moja kgotsa mo phatleng? (Tshenolo 13:16) Modimo o ne a bua jaana malebana le ditaelo tse a di fileng setšhaba sa Iseraele: “Lo a bofelele jaaka sesupo mo seatleng sa lona, mme a nne moitlamo wa phatla fa gare ga matlho a lona.” (Duteronome 11:18) Seno se ne se sa reye gore Baiseraele ba tshwaye diatla le diphatla tsa bone, mme go ne go raya gore mafoko a Modimo a ne a tla kaela ditiro tsotlhe tsa bone le megopolo ya bone. Ka tsela e e tshwanang, go na le gore 666 e nne letshwao la mmatota le le kwadilweng mo mmeleng, letshwao leno la sebatana le tshwantshetsa batho ba ba letlang tsamaiso ya bopolotiki go laola matshelo a bone. Ba ba nang le letshwao la sebatana ba kgatlhanong le Modimo.
^ ser. 8 Bona le Nationalism in a Global Era, tsebe 134; le Nationalism and the Mind: Essays on Modern Culture, tsebe 94.


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
1 Bakorintha 15:1-58
15 Jaanong, bakaulengwe, ke lo itsise dikgang tse di molemo+ tse ke neng ka di lo bolelela,+ tse gape lo neng lwa di amogela, tse gape lo emeng mo go tsone,+2 tse gape lo bolokwang ka tsone,+ ka puo e ke neng ka lo bolelela dikgang tse di molemo ka yone, fa e le gore lo di ngangatletse, ntle le fa tota lo ne lwa nna badumedi kwantle ga boikaelelo.+3 Gonne mo dilong tsa ntlha, ke ne ka fetisetsa mo go lona se le nna ke neng ka se amogela,+ gore Keresete o ne a swela maleo a rona go ya ka Dikwalo;+4 le gore o ne a fitlhwa,+ ee, gore o tsositswe+ ka letsatsi la boraro+ go ya ka Dikwalo;+5 le gore o ne a bonala mo go Kefase,+ go tswa foo mo go ba ba lesome le bobedi.+6 Morago ga moo o ne a bonala mo bakaulengweng ba ba fetang makgolo a matlhano ka nako e le nngwe, ba bontsi jwa bone bo sa ntseng bo le gone go fitlha jaanong,+ mme bangwe ba robetse mo losong.7 Morago ga moo o ne a bonala kwa go Jakobe,+ go tswa foo kwa baaposetoloing botlhe;+8 mme kwa bofelong a bonala le mo go nna+ jaaka e kete mo go yo o tsetsweng pele ga nako.9 Gonne nna ke mmotlana+ mo baaposetoloing, e bile ga ke tshwanele go bidiwa moaposetoloi, ka gonne ke ne ka bogisa+ phuthego ya Modimo.10 Mme ke se ke leng sone ka bopelonomi jo bo sa re tshwanelang+ jwa Modimo. Mme bopelonomi jo bo sa re tshwanelang jwa gagwe jo bo neng bo le ka ga me e ne e se lefela,+ mme ke ne ka dira ka natla go gaisa bone botlhe,+ le fa go ntse jalo e seng nna mme bopelonomi jo bo sa re tshwanelang jwa Modimo jo bo mo go nna.+11 Le fa go ntse jalo, e ka ne e le nna kgotsa bone, re rera jalo le lona lo dumetse jalo.+12 Jaanong fa e le gore Keresete o a rerwa gore o tsositswe mo baswing,+ go tla jang gore bangwe mo gare ga lona ba re ga go na tsogo ya baswi?+13 Fa e le gore, eleruri, ga go na tsogo ya baswi, le ene Keresete ga a tsosiwa.+14 Mme fa e le gore Keresete ga a tsosiwa, eleruri go rera ga rona ke ga lefela, le tumelo ya rona ke ya lefela.+15 Mo godimo ga moo, gape re bonwa re le basupi ba maaka ba Modimo,+ ka gonne re neetse bosupi+ kgatlhanong le Modimo re re o ne a tsosa Keresete,+ mme a ne a se ka a mo tsosa fa e le gore tota baswi ga ba na go tsosiwa.+16 Gonne fa e le gore baswi ga ba na go tsosiwa, le ene Keresete ga a tsosiwa.17 Mo godimo ga moo, fa e le gore Keresete ga a tsosiwa, tumelo ya lona ga e na mosola; lo sa ntse lo le mo maleong a lona.+18 Tota e bile, gape, ba ba neng ba robala mo losong ba le seoposengwe+ le Keresete ba ne ba nyelela.+19 Fa e le gore ke mo botshelong jono fela re solofetseng mo go Keresete,+ ke rona ba re tshwanetse go tlhomogelwa pelo go feta batho botlhe.20 Le fa go ntse jalo, jaanong Keresete o tsositswe mo baswing,+ mabutswapele+ a ba ba robetseng mo losong.+21 Gonne e re ka loso+ lo le ka motho, tsogo+ ya baswi le yone e ka motho.22 Gonne fela jaaka mo go Adame botlhe ba swa,+ jalo le mo go Keresete botlhe ba tla tshedisiwa.+23 Mme mongwe le mongwe a le mo maemong a gagwe: Keresete mabutswapele,+ morago ga moo ba e leng ba ga Keresete mo nakong ya go nna gone ga gagwe.+24 Morago ga moo, bokhutlo, fa a neela Modimo wa gagwe le Rraagwe bogosi, fa a sena go nyeletsa puso yotlhe le bolaodi jotlhe le maatla.+25 Gonne o tshwanetse go busa e le kgosi go fitlha Modimo a sena go baya baba botlhe kafa tlase ga dinao tsa gagwe.+26 Loso lo tla nyelediwa,+ e le mmaba wa bofelo.27 Gonne Modimo “o ne a baya dilo tsotlhe mo taolong kafa tlase ga dinao tsa gagwe.”+ Mme fa a re ‘dilo tsotlhe di beilwe mo taolong,’+ go a bonala gore ke kwantle ga ene yo o beileng dilo tsotlhe mo taolong ya gagwe.+28 Mme fa dilo tsotlhe di tla bo di beilwe mo taolong ya gagwe,+ go tswa foo Morwa ka boene le ene o tla ipaya mo taolong ya Ene+ yo o neng a baya dilo tsotlhe mo taolong ya gagwe, gore Modimo a nne dilo tsotlhe mo go mongwe le mongwe.+29 Go seng jalo, ba tla dirang ba ba kolobediwang ka boikaelelo jwa gore ba nne ba ba suleng?+ Fa e le gore baswi ga ba na go tsosiwa ka gope,+ ke ka ntlha yang fa gape ba kolobediwa+ ka boikaelelo jwa gore ba nne jalo?30 Ke ka ntlha yang fa le rona re le mo kotsing nako nngwe le nngwe?+31 Letsatsi le letsatsi ke lebana le loso.+ Seno ke se rurifatsa ka go itumela+ ka ntlha ya lona, bakaulengwe, go itumela mo ke nang le gone mo go Keresete Jesu Morena wa rona.32 Fa e le gore, jaaka batho, ke tlhabane le dibatana tsa naga kwa Efeso,+ go ntswela molemo ofe? Fa e le gore baswi ga ba na go tsosiwa, “a re jeng re nweng, gonne ka moso re tlile go swa.”+33 Lo se ka lwa tsiediwa. Go itlwaelanya le ba ba bosula go senya mekgwa e e molemo.+34 Tlhapogelwang+ ka tsela e e siameng mme lo se ka lwa dira boleo, gonne bangwe ga ba na kitso ya Modimo.+ Ke bua gore ke lo tlhabise ditlhong.+35 Le fa go ntse jalo, mongwe o tla re: “Baswi ba tla tsosiwa jang? Ee, ba tla ka mofuta ofe wa mmele?”+36 Wena motho yo o seng tekatekano! Se o se jalang ga se tshele fa se sa swe pele;+37 mme fa e le ka se o se jalang, ga o jale mmele o o tla tlhogang, mme o jala tlhaka fela,+ e ka nna ya nna ya korong kgotsa nngwe fela ya tse dingwe;38 mme Modimo o e naya mmele+ fela jaaka go mo itumedisa,+ le nngwe le nngwe ya dipeo, o e naya mmele wa yone.39 Ga se nama yotlhe e e leng nama e le nngwe fela, mme go na le nngwe ya batho, e bile go na le nama e nngwe ya dikgomo, le nama e nngwe ya dinonyane, le e nngwe ya ditlhapi.+40 Mme go na le mebele ya selegodimo,+ le mebele ya selefatshe;+ mme kgalalelo+ ya mebele ya selegodimo ke mofuta o le mongwe, mme ya mebele ya selefatshe ke mofuta o sele.41 Kgalalelo ya letsatsi+ ke mofuta o mongwe, le kgalalelo ya ngwedi+ ke o mongwe, le kgalalelo ya dinaledi+ ke o mongwe; tota e bile, naledi e farologana le naledi e nngwe ka kgalalelo.42 Go ntse jalo le ka tsogo ya baswi.+ O jalwa e le o o bolang, o tsosiwa e le o o sa boleng.+43 O jalwa e le o o tlontlologileng,+ o tsosiwa e le o o galalelang.+ O jalwa o le bokoa,+ o tsosiwa o le maatla.+44 O jalwa e le mmele wa senama,+ o tsosiwa e le mmele wa semoya.+ Fa e le gore go na le mmele wa senama, gape go na le wa semoya.45 E bile go kwadilwe jalo ga twe: “Motho wa ntlha Adame o ne a nna moya o o tshelang.”+ Adame wa bofelo o ne a nna moya+ o o nayang botshelo.+46 Le fa go ntse jalo, wa ntlha, ga se wa semoya, mme ke wa senama, morago ga moo ke wa semoya.+47 Motho wa ntlha o tswa mo lefatsheng e bile o dirilwe ka lorole;+ motho wa bobedi o tswa kwa legodimong.+48 Jaaka yo o dirilweng ka lorole+ a ntse, jalo ba ba dirilweng ka lorole le bone ba ntse jalo; le jaaka wa selegodimo+ a ntse, ba e leng ba selegodimo le bone ba ntse jalo.+49 Mme fela jaaka re apere setshwano+ sa yo o dirilweng ka lorole, re tla apara le setshwano+ sa wa selegodimo.50 Le fa go ntse jalo, seno ke a se bua, bakaulengwe, gore nama le madi ga di ka ke tsa rua bogosi jwa Modimo,+ le gone go bola ga go rue go sa bole.+51 Bonang! Ke lo bolelela sephiri se se boitshepo: Ga re na go robala rotlhe mo losong, mme rotlhe re tla fetolwa,+52 ka nakwana, ka ponyo ya leitlho, mo nakong ya terompeta ya bofelo. Gonne terompeta+ e tla gelebetega, mme baswi ba tla tsosiwa e le ba ba sa boleng, mme re tla fetolwa.53 Gonne se se bolang seno se tshwanetse go apara go sa bole,+ le se se swang+ seno se tshwanetse go apara bosasweng.54 Mme fa se se bolang seno se apara go sa bole mme se se swang seno se apara bosasweng, foo lefoko le tla diragala le le kwadilweng go twe: “Loso+ lo komediwa ka bosaengkae.”+55 “Loso, phenyo ya gago e kae? Loso, lobolela lwa gago lo kae?”+56 Lobolela+ lo lo bakang loso ke boleo, mme maatla a boleo ke Molao.+57 Mme re leboga Modimo, gonne o re naya phenyo ka Morena wa rona Jesu Keresete!+58 Ka gone, bakaulengwe ba me ba ba rategang, nitamang,+ lo sa tshikhinyege, ka metlha lo na le mo gontsi go go dira mo tirong ya Morena,+ ka lo itse gore tiro ya lona e lo e dirang ka natla ga se ya lefela+ mo Moreneng.


text:
SETLHOGO SA KA FA NTLE
Ditsela Tsa go Itumelela Botshelo
“Nka itumela fa nka tsena mo lenyalong ke bo ke nna le bana.”
“Nka itumela fa nka nna le ntlo ya me.”
“Nka itumela fa nka bona tiro eno.”
“Nka itumela fa nka . . .”
A O KILE wa ikutlwa jalo? Fa o sena go fitlhelela mokgele wa gago kgotsa o nna le dilo tse o neng o di batla, a o ne wa tswelela o itumetse? Kgotsa boitumelo joo bo ne jwa fela? Boammaaruri ke gore, go fitlhelela mokgele mongwe kgotsa go bona sengwe se o ntseng o se batla go ka go itumedisa, mme boitumelo joo ke jwa nakwana. Boitumelo jo bo nnelang ruri ga bo a ikaega ka dilo tse o di fitlhelelang. Go na le moo, jaaka go nna le botsogo jo bo molemo, boitumelo jwa mmatota bo ikaegile ka dilo di le mmalwa.
Batho ga ba tshwane. Se se go itumedisang ga se ka ke sa itumedisa yo mongwe. Mo godimo ga moo, fa re gola re a fetoga. Le fa go ntse jalo, tshedimosetso nngwe e bontsha gore go na le dilo dingwe tse di ka dirang gore motho a itumele. Ka sekai, boitumelo jwa mmatota bo amanngwa le go bona kgotsofalo, go tila go nna lefufa, go rata batho le go kgona go itshokela maemo a a thata. Mma re bone lebaka la seo.
1. KGOTSOFALELA SE O NANG LE SONE
Moithuti mongwe yo o lemogileng tsela e batho ba tshelang ka yone a re: ‘Madi ke tshireletso.’ Gape o ne a kwala jaana: “Morati wa selefera ga a kitla a kgotsofadiwa ke selefera, le fa e le morati ope wa khumo ga a kitla a kgotsofadiwa ke madi a lotseno. Seno le sone ke lefela.” (Moreri 5:10; 7:12) O ne a raya goreng? Le fa gone re tlhoka madi gore re tshele, re tshwanetse go tila bogagapa ka gonne bo dira gore motho a se ka a kgotsofala! Mokwadi mongwe, e bong Kgosi Solomone wa Iseraele ya bogologolo, o ne a batla go bona gore a dikhumo le botshelo jwa manobonobo di ka dira gore motho a itumele. O ne a kwala jaana: “Ke ne ka se ka ka thiba matlho a me mo go sepe se a neng a se kopa. Ke ne ka se ka ka thibela pelo ya me mo boipelong jwa mofuta le fa e le ofe.”—Moreri 1:13; 2:10.
E re ka Solomone a ne a humile thata, o ne a aga matlo a magolo, a dira diparaka tse dintle le matamo, a bo a nna le malata a le mantsi. O ne a na le sengwe le sengwe se a neng a se batla. O ne a ithuta eng? Gore se a se fitlheletseng se dirile gore a itumele ka nakwana. O ne a kwala jaana: “Mme bona! sengwe le sengwe e ne e le lefela . . . go ne go se na sepe se se solegelang molemo.” O ne a bo a simolola go tlhoa botshelo! (Moreri 2:11, 17, 18) Ee, Solomone o ne a ithuta gore go tshela botshelo jwa go ikgotsofatsa go dira gore motho a se ka a kgotsofala. *
A dipatlisiso tsa bosheng di dumalana le botlhale jono jwa bogologolo? Setlhogo sengwe sa Journal of Happiness Studies se tlhalosa gore “fa motho a sena go nna le dilo tse a di tlhokang, go nna le madi a mantsintsi go ka se mo itumedise.” Tota e bile, dipego di bontsha gore batho ba felelwa ke boitumelo fa ba reka dilo di le dintsi mme ba itlhokomolosa mekgwa e e siameng ya boitsholo.
MOLAOMOTHEO WA BAEBELE: “A mokgwa wa lona wa botshelo e se ka ya nna wa go rata madi, lo ntse lo kgotsofetse ka dilo tsa jaanong.”—Bahebera 13:5.
2. TILA GO NNA LEFUFA
Lefufa le tlhalosiwa e le “go utlwisiwa botlhoko ke gore motho yo mongwe o na le sengwe se sentle mme o eletsa go nna le sone.” Fela jaaka tlhagala, lefufa le ka go tlhakatlhakanyetsa botshelo le go go amoga boitumelo. Lefufa le ka nna teng jang? Re ka le lemoga jang? Mme re ka le tila jang?
Buka ya Encyclopedia of Social Psychology ya re batho ba tlwaetse go fufegela batho ba ba lekanang le bone, gongwe ka dingwaga, maitemogelo kgotsa tsela e ba tshelang ka yone. Ka sekai, motho yo o rekisang a ka se fufegele motshameki yo o itsegeng wa difilimi. Go na le moo, a ka fufegela morekisi yo mongwe yo o atlegang.
Go tshwantsha: Balaodi bagolo bangwe ba kwa Peresia wa bogologolo ba ne ba sa fufegele kgosi, mme ba ne ba fufegela molaodimogolo mmogo le bone e bong Daniele yo o neng a atlegile. Go bonala banna bao ba ne ba sa itumela mo ba neng ba loga leano la go mmolaya! Mme leano leo le ne la itaya sefololetse. (Daniele 6:1-24) Buka ya tshedimosetso e re buileng ka yone kwa godimo ya re “go botlhokwa go lemoga gore lefufa le ka dira gore o batle go utlwisa ba bangwe botlhoko. Ke gone ka moo dipego tse dintsi tsa mo nakong e e fetileng tsa go nna dikgoka di amanngwang le lefufa.” *
Lefufa le ka dira gore o se ka wa itumelela dilo tse di molemo mo botshelong
Lefufa le ka lemogiwa jang? Ipotse jaana: ‘Fa dithaka tsa me di atlega, a ke a itumela kgotsa ke a kgopisega? Fa nnake kgotsa nkgonne, kgotsa mongwe yo ke tsenang sekolo le ene, kgotsa modirimmogo le nna yo o setswerere a palelwa ke go dira sengwe, a ke utlwa botlhoko kgotsa ke ipelela seo?’ Fa o arabile ka gore “ke a kgopisega” kgotsa “ke ipelela seo,” o ka tswa o le lefufa. (Genesise 26:12-14) Encyclopedia of Social Psychology ya re “lefufa le ka dira gore o se ka wa itumelela dilo tse di molemo mo botshelong le gore o se ka wa anaanela dilo tse di molemo tse o di amogelang. . . . Mekgwa eno e ka go amoga boitumelo.”
Re ka lwantsha lefufa ka go ikokobetsa le go nna bonolo, e leng se se tla dirang gore re anaanele le go tseela bokgoni le dinonofo tse di molemo tsa batho ba bangwe kwa godimo. Baebele ya re: “Lo sa dire sepe ka ntlha ya manganga kgotsa ka ntlha ya go itseela kwa godimo thata, mme ka mogopolo o o ikokobeditseng lo tsaya ba bangwe ba le kwa godimo ga lona.”—Bafilipi 2:3.
MOLAOMOTHEO WA BAEBELE: “A re se ikgogomoseng, re gaisana, re fufegelana.”—Bagalatia 5:26.
3. RATA BATHO
Buka ya Social Psychology ya re “tsela e batho ba ikutlwang ka yone ka dikamano tsa bone e ka dira gore ba itumelele botshelo go feta go itumedisiwa ke ditiro tsa boitshediso, lotseno kgotsa botsogo jo bo molemo.” E le gore batho ba itumele, ba tshwanetse go bontshana lorato. Mokwadi mongwe wa Baebele o ne a re: “Fa ke . . . se na lorato, ga ke sepe.”—1 Bakorintha 13:2.
O ka kgona go ithuta go rata batho. Ka sekai, rraagwe Vanessa o ne a le lesotlo e bile a nwa bojalwa ka tsela e e feteletseng. Fa Vanessa a le dingwaga di le 14, o ne a tshaba kwa gae a nna kwa magaeng a batho le kwa setheong se go tlhokomelwang batho ba ba se nang magae gone, mme fa a le koo a gakologelwa go kopa Modimo gore a mo thuse. Go bonala thapelo ya gagwe e ne ya arabiwa ka gore a ye go nna le lelapa le le tshelang ka molaomotheo wa Baebele o o reng “lorato lo pelotelele e bile lo pelonomi.” (1 Bakorintha 13:4) Go nna mo lelapeng le le molemo jalo le go ithuta Baebele, go thusitse Vanessa gore a nne le kagiso ya mogopolo le go godisa bokgoni jwa gagwe jwa go akanya. O ne a re: “Ke ne ka simolola go bona maduo a a kwa godimo kwa sekolong.”
Vanessa o sa ntse a utlwisiwa botlhoko ke dilo tse di mo diragaletseng. Le fa go ntse jalo, gone jaanong o mo lenyalong le le itumetseng e bile ke mmaagwe basetsana ba babedi.
MOLAOMOTHEO WA BAEBELE: “Aparang lorato, gonne ke sebofo se se itekanetseng sa kutlwano.”—Bakolosa 3:14.
4. ITSHOKE
Ke mang yo o se nang mathata? Baebele ya re go na le “nako ya go lela” le “nako ya go hutsafala.” (Moreri 3:4) Boitshoko bo re thusa gore re lebe dilo ka tsela e e siameng le fa re lebana le mathata. Akanya ka Carol le Mildred.
Carol o na le bothata jwa mokwatla, bolwetse jwa sukiri, bothata jwa go hema fa a robetse, le bothata bongwe jo bo amanang le matlho (macular degeneration) jo bo foufaditseng leitlho la gagwe la molema. Le fa go ntse jalo, a re: “Ga ke itetle go nna ke kgobegile marapo. Gone ka dinako dingwe ke tle ke akanye ka boemo jwa me. Mme ga ke tlhome mogopolo mo go jone, go na le moo, ke leboga Modimo ka ntlha ya se ke kgonang go se dira, segolobogolo ke se direla ba bangwe.”
Mildred le ene o na le malwetse a le mmalwa, a a jaaka ramatiki, kankere ya mabele le bolwetse jwa sukiri. Mme fela jaaka Carol, o leka go se tlhome mogopolo mo mathateng a gagwe. A re: “Ke ithutile go rata batho le go ba kgothatsa fa ba lwala, mme seo le nna se a nthusa. Tota e bile ke lemogile gore fa ke kgothatsa ba bangwe, ga ke tshwenyege thata ka mathata a me.”
Le fa basadi bano ba babedi ba batla kalafi e e molemo, ga ba tlhome mogopolo thata mo botsogong jwa bone, go na le moo, ba leba dilo ka tsela e e siameng e bile ba dirisa nako ya bone sentle. Seo se felela ka gore ba nne le boitumelo jo go seng ope yo o ka ba amogang jone. Mo godimo ga moo, ba ratiwa ke batho e bile ba tlhotlheletsa batho ba ba lebanang le mathata a a farologaneng.
MOLAOMOTHEO WA BAEBELE: “Go itumela motho yo o nnang a itshokela teko, ka gonne e tla re fa a amogelwa o tla amogela serwalo sa botshelo.”—Jakobe 1:12.
Fa botlhale jwa Baebele bo dirisiwa, bo tshwana le “setlhare sa botshelo mo go ba ba bo tshwarang, mme ba ba bo ngangatlelang ba tla bidiwa ba ba itumetseng.” (Diane 3:13-18) Ke ka ntlha yang fa o sa iponele boammaaruri jwa seo ka go dirisa botlhale jo bo mo Baebeleng? Tota e bile, Mokwadi wa buka eno e e boitshepo, yo gape a bidiwang “Modimo yo o itumetseng” o batla gore o itumele.—1 Timotheo 1:11.
^ ser. 11 Pego ya se Solomone a neng a se dira e fitlhelwa mo go Moreri 2:1-11.
^ ser. 17 Pego nngwe e e tlhomologileng ke ya ga Jesu Keresete. Mareko 15:10 ya re “baperesiti ba bagolo ba ne ba . . . neetse [Jesu] ka ntlha ya lefufa” gore a bolawe.


text:
Sepodise sa Botswana (BPS)
Amogelesega mo Webosieteng ya Sepodise Sa Botswana
Temana ya borataro ya Molao wa Sepodise (Botswana Police Act) o supa gore sepodise se tlaa firwa se bo se bewa mo lefatsheng ka bophara go sireletsa matshelo le dithoto, go senola bogodu, go rurufatsa gore go se nne le dikgoberego, le gore go nne le thokgamo le kagiso mo setšhabeng. Boikarabelo gape bo akaretsa go tshwara magolegwa, gore ba tle go sekisiwa, go diragatsa melao yotlhe e e kwadilweng le go tlisa kagiso ka bophara jwa yone.
Sepodise sa Botswana se kgaogantswe ka dikgaolo di le tharo, e bong Bokone, Borwa Legare le Borwa. Dikgaolo tse di eteletswe pele ke bo Divisional Commander. Dikgaolo tse di kgaogantswe ka makalana a fera metso e mebedi, e bong ditiro tse di farologanyeng, dipatlisiso tsa bogodu, sepodisie se se faphegileng, mapodisi a a seng mo seaparong, a tsa ditsela le pharakano, ditlhaeletsanyo, mesepele, ithutelo tiro ya sepodise, le botsamaisi jwa sepodise.
Tools And Services - Do It Online
Dipotso Tse di bodiwang Gantsi


text:
Baithaopi ba Fetola Setsha sa Kwa Tuxedo
Ke metsotso e le lesome le botlhano pele ga ura ya bosupa mo mosong kwa Tuxedo, New York. Loapi lo pududu mme kapoko e apesitse lekadiba le lennye le le gaufi le moago wa matlhatlhaganyane a manè o makau le makgarebe a tsenang mo go one. Ba apere diaparo tsa go bereka e bile ba rwele dibutsu, mme mo mosong ono ba tsere mesepele go tswa kwa dihoteleng le kwa mafelong a bonno a mo lefelong leno le kwa dikarolong tse dingwe tsa naga—Patterson, Wallkill le e leng kwa Brooklyn e e bokgakala jwa dikilometara di ka nna 80.
Mme gone, mo malatsing a a fetileng bontsi jwa batho bano ba ne ba tla mono ba tswa kwa mafelong a a kgakala mo dikarolong tsotlhe tsa United States le go feta. Ba ithaopetse go tla go dira mono—bangwe beke, bangwe dibeke tse thataro mme ba bangwe go feta. Ba tlile ka ditshenyegelo tsa bone e bile ga ba duelelwe tiro eno. Le fa go ntse jalo, ba itumeletse go bo ba le fano.
Gompieno go na le baithaopi ba ka nna 120, mme re solofela gore palo e tla oketsega mo dikgweding tse di tlang. Ba tsena mo lefelong la bojelo mme ba nna ba le lesome mo ditafoleng. Ba le bantsi ba nwa kofi fa go ntse go nkga monko o o monate wa bacon o o tswang kwa kitšhining. Ka 7:00 a.m. mo godimo ga tlhogo, go tshwarwa motlotlo wa Baebele o o bontshiwang mo dithelebisheneng. Metsotso e le lesome le botlhano morago ga moo, batho ba newa dijo. Ba newa bacon, borotho, mae le oats. Dijo ke motlele.
Morago ga thapelo e e tswalang, mongwe le mongwe o leba tirong. Ba ba berekang mo kagong ba tlotla ka boitumelo fa ba ntse ba rwala makarapa, digalase tsa tshireletsego, di-vest tsa mebala e e galotseng e bile ba bofa le mabanta a a tsenyang dithulusu tse di bokete.
Tiro e e dirwang gone jaanong ke go fetola lefelo la International Paper Company kwa Tuxedo go aga lefelo la nakwana le go tla nniwang mo go lone fa go agiwa ntlokgolo ya lefatshe lotlhe ya Basupi ba ga Jehofa, e e tla nnang dikilometara di le mmalwa go tswa mo lefelong leno gaufi le toropo ya Warwick. Go agiwa diphaposi tsa bonno, diofisi le mafelo a go bereka le a bobolokelo. Ka Labobedi, Mopitlwe 12, 2013, boto ya dipolane ya mo lefelong leo e ne ya dumela polane ya setsha sa kwa Tuxedo.
Baithaopi ba nakwana ba amogelwa jang fa ba goroga kwa mafelong a bone a borobalo? William, yo o tswang kwa New Jersey a re: “Fa o tsena o fitlhela bakaulengwe ba go letile kwa kgorong ba bo ba go bolelela dilo tse o tlhokang go di itse—gore kamore ya gago e kwa kae, o ka bona dilotlolo kae le dilo tse dingwe. Gongwe le gongwe kwa o yang teng o bona thuso. Moragonyana fa o goroga kwa Tuxedo, o kopana le mokaedi wa setlhopha sa lona morago ga difitlholo mme o go tlhalosetsa se o tshwanetseng go se dira.”
Go ntse jang go bereka mono? Yajaira le monna wa gagwe ba ba tswang kwa Puerto Rico, ba ne ba tla go thusa ka go tsenya ditshipi le diboto tse di kgaoganyang diphaposi. A re: “Re tsoga ka 4:30 a.m. Re a phepafatsa, re nwa kofi re bo re tsena mo beseng e re e rulaganyeditsweng. Kwa bowelong jwa letsatsi re a bo re lapile mme re itumetse. Mongwe le mongwe o itumetse.”
Setsha sa Warwick se dikologilwe ke sekgwa. Zach le mosadi wa gagwe, Beth, ba ba tswang kwa Minnesota ba thusa go baakanya setsha sa Warwick. Fa ba bodiwa gore ke ka ntlha yang fa ba tlile mono, Beth a re: “Re dumela gore ga go na boikaelelo jo bo botoka mo botshelong go na le go direla Jehofa. Re batla go dirisa bokgoni jwa rona mo tirelong ya gagwe.”


text:
THUTO 2
Modimo ke Mang?
1. Ke ka ntlha yang fa re tshwanetse go obamela Modimo?
Modimo wa boammaaruri ke ene Mmopi wa dilo tsotlhe. Ga a na tshimologo e bile ga a ka ke a nna le bokhutlo. (Pesalema 90:2) Ke ene Motswedi wa dikgang tse di molemo tse di mo Baebeleng. (1 Timotheo 1:11) E re ka Modimo a re file botshelo, re tshwanetse go obamela ene fela.—Bala Tshenolo 4:11.
2. Modimo o ntse jang?
Ga go na motho ope yo o kileng a bona Modimo ka gonne Modimo ke Moya, se se rayang gore o kwa godimo ga dibopiwa tsotlhe tse di tshelang mo lefatsheng. (Johane 1:18; 4:24) Le fa go ntse jalo, re ka kgona go ithuta ka dinonofo tsa Modimo mo dilong tse a di bopileng. Ka sekai, maungo le dithunya tse di farologaneng di re bontsha kafa Modimo a leng lorato le botlhale ka gone. Tsela e lobopo lo leng logolo ka yone e bontsha maatla a gagwe.—Bala Baroma 1:20.
Re ka ithuta go le gontsi ka dinonofo tsa Modimo ka go bala Baebele. Ka sekai, e re bolelela se Modimo a se ratang le se a sa se rateng, kafa a dirisanang le batho ka gone le kafa a itshwarang ka gone mo maemong a a farologaneng.—Bala Pesalema 103:7-10.
3. A Modimo o na le leina?
Jesu o ne a re: “Rraarona yo o kwa magodimong, a leina la gago le itshepisiwe.” (Mathaio 6:9) Le fa gone Modimo a na le direto tse dintsi, o na le leina le le lengwe fela. Le bidiwa ka ditsela tse di farologaneng go ya ka dipuo. Ka Setswana ke “Jehofa.” Mme batho ba bangwe ba le bitsa “Yahweh.”—Bala Pesalema 83:18.
Leina la Modimo le ntshitswe mo Dibaebeleng tse dintsi mme mo boemong jwa lone ga tsenngwa direto tse di jaaka Morena kgotsa Modimo. Mme gone fa Baebele e ne e kwalwa, leina la Modimo le ne le tlhaga mo go yone ka makgetlo a ka nna 7 000. Jesu o ne a dira gore leina la Modimo le itsiwe fa a ne a ruta batho ka Modimo.—Bala Johane 17:26.
4. A Jehofa o amega ka rona?
A go anama ga pogo e e kanakana go bontsha gore Jehofa Modimo ga a amege ka rona? Batho bangwe ba re o re leka ka go dira gore re boge, mme seo ga se boammaaruri.—Bala Jakobe 1:13.
Modimo o neile batho kgololesego ya go itlhophela. Re tshwanetse go bontsha gore re anaanela kgololesego eo ka go itlhophela go direla Modimo. (Joshua 24:15) Le fa go ntse jalo, batho ba le bantsi ba tlhopha go utlwisa ba bangwe botlhoko, mme seo se dira gore pogo e aname. Jehofa o utlwa botlhoko fa a bona tshiamololo eo.—Bala Genesise 6:5, 6.
Jehofa ke Modimo yo o amegang ka rona. O batla gore re itumelele botshelo. Go ise go ye kae, o tla fedisa pogo le botlhe ba ba e bakang. Pele a dira seo, o na le lebaka le le utlwalang la go bo a letleletse pogo ka lobaka lo lo rileng. Mo Thuto 8, re tla ithuta gore lebaka leo ke lefe.—Bala 2 Petere 2:9; 3:7, 13.
5. Re ka atamalana jang le Modimo?
Jehofa o re laletsa gore re atamalane le ene ka go bua le ene ka thapelo. O kgatlhegela mongwe le mongwe wa rona. (Pesalema 65:2; 145:18) O iketleeleditse go itshwarela. O bona maiteko a re a dirang gonne re batla go mo itumedisa, le fa ka dinako tse dingwe re palelwa. Ka jalo, go sa kgathalesege bosaitekanelang jwa rona, re ka kgona go nna le kamano e e gaufi le Modimo.—Bala Pesalema 103:12-14; Jakobe 4:8.
E re ka Jehofa a re file botshelo, re tshwanetse go mo rata go feta le fa e ka nna motho ope fela. (Mareko 12:30) Fa o ntse o bontsha gore o rata Modimo ka go ithuta ka ene le go dira se a se batlang, o tla atamalana thata le ene.—Bala 1 Timotheo 2:4; 1 Johane 5:3.
Ithute mo go Oketsegileng
DIKGANG TSE DI TSWANG KWA MODIMONG!
A Modimo O na Le Leina?
Modimo o na le direto di le dintsi, go akaretsa Mothatayotlhe, Mmopi le Morena. Mme leina la Modimo le dirisitswe makgetlo a ka nna 7 000 mo Baebeleng.


text:
Ditsela Tsa go Bona Boitumelo mo Lelapeng
Go Rarabolola Dikgotlhang
Monna a re: “Fa nna le Sarah * re sena go nyalana re ne ra ya go nna le ba lelapa la gaetsho. Letsatsi lengwe, kgarebe ya ga nnake e ne ya nkopa gore ke mo ise gae ka koloi ya rona. Ke ne ka dumela mme ka tsamaya le morwaake yo mmotlana. Mme fa ke boa, ke ne ka fitlhela Sarah a galefile thata. Re ne ra simolola go omana, mme o ne a ntatofatsa ka gore ke rata basadi, a bua jalo fa pele ga ba lelapa la gaetsho. Ke ne ka galefa mme ka simolola go bua dilo tse di neng tsa mo galefisa le go feta.”
Mosadi a re: “Morwaarona o ne a lwala fela thata mme ka nako eo re ne re na le mathata a madi. Ka jalo, fa Fernando a ne a tsaya koloi a bo a tsamaya le kgarebe ya ga monnawe le morwaarona, ke ne ke utlwisitswe botlhoko ke dilo di le mmalwa. Fa a goroga, ke ne ka mmolelela kafa ke ikutlwang ka teng. Re ile ra omana thata le go bitsana ka maina a a sotlang. Morago ga moo ke ne ke utlwile botlhoko thata.”
FA BANYALANI ba omana, a seo se bolela gore ga ba tlhole ba ratana? Nnyaa! Fernando le Sarah, ba ba umakilweng fa godimo, ba ratana thata. Le fa go ntse jalo, tota le mo manyalong a a atlegileng, go nna le dikgotlhang ka dinako tse dingwe.
Ke ka ntlha yang fa go nna le dikgotlhang, mme o ka dirang gore di se ka tsa senya lenyalo la gago? E re ka lenyalo le simolotswe ke Modimo, go a utlwala go sekaseka gore Lefoko la gagwe, Baebele, la reng ka kgang eno.—Genesise 2:21,22; 2 Timotheo 3:16,17.
Go Tlhaloganya Mathata
Banyalani ba le bantsi ba batla go tshwarana ka tsela e e pelonomi le e e lorato. Le fa go ntse jalo, Baebele e bua boammaaruri fa e re: “Botlhe ba leofile e bile ba tlhaela kgalalelo ya Modimo.” (Baroma 3:23) Ka jalo, fa go nna le dikgotlhang go ka nna thata go itshwara. Mme fa go nna le komano, bangwe ba ka go fitlhela go le thata go tila mekgwa e e sa siamang, e e jaaka go goa le go dirisa puo e e sotlang. (Baroma 7:21; Baefeso 4:31) Ke dilo dife tse dingwe tse di ka bakang bothata?
Gantsi banna le basadi ba bua ka ditsela tse di sa tshwaneng. Michiko a re: “Fa re sena go nyalana, ke ne ka lemoga gore re na le mekgwa e e sa tshwaneng ya go bua. Ga ke rate go tlotla fela ka se se diragetseng mme gape ke rata go tlotla le gore goreng se diregile le gore se diregile jang. Go bonala monna wa me ene a kgatlhegela go itse fela gore kgang e feletse jang.”
Ga se Michiko fela yo o nang le bothata joo. Mo manyalong a le mantsi, molekane yo mongwe a ka batla gore go buiwe ka botlalo ka kganetsano e e leng teng, fa yo mongwe ene a sa rate kganetsano mme a bona go le molemo gore go se ka ga buiwa gotlhelele ka kgang eo. Ka dinako tse dingwe fa molekane yo mongwe a nnela go tlotla ka kgang eo, seo se dira gore yo mongwe a leke thata gore go se ka ga buiwa ka yone. A mokgwa ono o setse o le teng mo lenyalong la gago? A ka metlha go lebega yo mongwe a batla gore go buiwe ka botlalo ka kgang fa yo mongwe ene a sa batle gore go buiwe ka yone gotlhelele?
Ntlha e nngwe gape e re tlhokang go e akanyetsa ke ya gore tsela e motho a godisitsweng ka yone e ka tlhotlheletsa tsela e a lebang puisano mo lenyalong ka yone. Justin, yo o nang le dingwaga di le tlhano a nyetse a re: “Ke goletse mo lelapeng la batho ba ba sa bueng thata mme ke fitlhela go le boima go bolelela ba bangwe kafa ke ikutlwang ka teng. Seno se betisa mosadi wa me pelo. Ba lelapa la gagwe ke batho ba ba kgonang go tlhalosa maikutlo a bone fela thata mme le ene ga a na bothata go mpolelela kafa a ikutlwang ka gone.”
Ke ka Ntlha Yang fa re Tshwanetse go Leka go Rarabolola Mathata?
Babatlisisi ba lemogile gore selo sa botlhokwa se se bontshang gore a lenyalo e tla nna le le itumetseng, ga se gore banyalani ba bolelelana ga kae gore ba a ratana. Go nna le kamano e e molemo ya tlhakanelodikobo le go nna le madi a mantsi le tsone ga se dilo tsa botlhokwa. Go na le moo, selo sa botlhokwa se se bontshang gore lenyalo le tla atlega ke fa monna le mosadi ba kgona go rarabolola dikgotlhang dipe fela tse di nnang teng.
Mo godimo ga moo, Jesu o ne a re fa batho ba nyalana, ga ba kopanngwe ke motho go na le moo ba kopanngwa ke Modimo. (Mathaio 19:4-6) Ka jalo, lenyalo le le molemo le tlotla Modimo. Kafa letlhakoreng le lengwe, fa monna a sa bontshe mosadi wa gagwe lorato le go mo akanyetsa, Jehofa Modimo a ka nna a se ka a araba dithapelo tsa gagwe. (1 Petere 3:7) Fa mosadi a sa tlotle monna wa gagwe, totatota o tlontlolola Jehofa yo o tlhomileng monna go nna tlhogo ya lelapa.—1 Bakorintha 11:3.
Ditsela Tsa go Atlega—Tila go Bua ka Tsela E e Sa Siamang
Go sa kgathalesege gore o tlwaetse go bua jang kana gore o godisitswe jang, go na le ditsela dingwe tse di sa siamang tsa go bua tse di tshwanetseng go tilwa fa e le gore o batla go dirisa melaometheo ya Baebele le go rarabolola dikgotlhang ka tsela e e molemo. Ipotse dipotso tse di latelang:
‘A ke lwantsha keletso ya go batla go ipusolosetsa?’
Seane se se botlhale sa re: “Go tamola nko go ntsha madi, go tlhotlheletsa bogale gone go tlisa komano.” (Diane 30:33) Seo se bolela eng? Akanya ka sekai seno. Se se simologang e le go nna le maikutlo a a sa tshwaneng malebana le kafa madi a ka dirisiwang ka teng mo lelapeng (“re tshwanetse go laola tsela e re dirisang karata ya sekoloto ka yone”) ka bonako fela se ka fetoga go tshwaana diphoso (“ga o na maikarabelo”). Ke boammaaruri gore fa molekane wa gago a “go tamola nko” ka go go tshwaya diphoso, o ka nna wa ikutlwa o batla go ipusolosetsa ka go mo “tamola” le wena. Le fa go ntse jalo, go ipusolosetsa go tsosa bogale e bile go oketsa dikomano.
Mokwadi wa Baebele e bong Jakobe o ne a tlhagisa jaana: “Bonang! Abo go tlhokega molelo o monnye jang ne go tlhosetsa sekgwa se segolo thata ka molelo! Ebu, loleme ke molelo.” (Jakobe 3:5, 6) Fa banyalani ba sa laole maleme a bone, dikganetsano tse dinnye di ka gola go nna dikgotlhang tse di sa laolesegeng. Mme lorato ga lo gole mo manyalong a gangwe le gape go nnang le dikganetsano tse di ntseng jalo mo go one.
Go na le gore o ipusolosetse, a o ka etsa Jesu yo e rileng a gobololwa “a se ka a gobolola le ene”? (1 Petere 2:23) Tsela e e bonako ya go tima bogale mo kganetsanong ke go amogela tsela e molekane wa gago a lebang dilo ka yone le go kopa maitshwarelo ka se se phoso se o se buileng.
LEKA SENO: Mo nakong e e tlang fa go nna le kganetsano, ipotse jaana: ‘Ke tla latlhegelwa ke eng fa nka tlotla maikutlo a molekane wa me? Ke dirile eng go baka kganetsano eno? Ke eng se se nthibelang go kopa maitshwarelo ka phoso e ke e dirileng?
‘A ke itlhokomolosa maikutlo a molekane wa me kgotsa ke a nyatsa?’
Lefoko la Modimo le laela jaana: “Nnang le mogopolo o o tshwanang lotlhe, lo bontshe go utlwela ba bangwe botlhoko.” (1 Petere 3:8) Akanya ka mabaka a mabedi a a ka nnang a dira gore o palelwe ke go dirisa kgakololo eno. Lebaka lengwe ke gore o ka tswa o sa itse gore molekane wa gago o akanya eng kgotsa gore o ikutlwa jang. Ka sekai, fa molekane wa gago a tshwenyegile thata ka kgang nngwe go feta wena, o ka nna wa re, “O feteletsa dilo.” Gongwe maikaelelo a gago ke go thusa molekane wa gago go bona dilo ka tsela e di leng ka yone. Le fa go ntse jalo, batho ba le bantsi ba kgopisiwa ke dikakgelo tse di ntseng jalo. Banna le basadi ba tlhoka go itse gore batho ba ba ba ratang ba a ba tlhaloganya le go ba utlwela botlhoko.
Go ikgogomosa ka tsela e e feteletseng le gone go ka dira gore motho a nyatse maikutlo a molekane wa gagwe. Motho yo o ikgodisang o leka go ipaya kwa godimo ka go nna a nyatsa batho ba bangwe. A ka dira seno ka go bitsa ba bangwe ka maina a a sotlang kgotsa ka go ba tshwantsha le ba bangwe ka tsela e e sa siamang. Akanya ka sekai sa Bafarasai le bakwadi ba motlha wa ga Jesu. Fa mongwe—tota le fa e ne e le Mofarasai—a ne a akanya ka tsela e e farologaneng le ya banna bano ba ba boikgogomoso, ba ne ba mmitsa ka maina a a sa siamang le go dirisa puo ya lenyatso. (Johane 7:45-52) Jesu o ne a farologane le bone. O ne a utlwela batho botlhoko fa ba ne ba mo kopa gore a ba thuse.—Mathaio 20:29-34; Mareko 5:25-34.
Akanya kafa o itshwarang ka gone fa molekane wa gago a go bolelela kafa a ikutlwang ka teng. A tsela e o buang ka yone, segalo sa lentswe la gago le tebego ya sefatlhego sa gago di bontsha gore o mo utlwela botlhoko? Kgotsa a o itlhaganelela go itlhokomolosa maikutlo a molekane wa gago?
LEKA SENO: Mo dibekeng tse di latelang, ela tlhoko tsela e o buang le molekane wa gago ka yone. Fa o mo itlhokomolosa kgotsa o bua sengwe se se bontshang lonyatso, kopa maitshwarelo ka yone nako eo.
‘A ka dinako dingwe ke akanya gore molekane wa me o na le maitlhomo a bopelotshetlha?’
“A Jobe o boifa Modimo lefela? A wena ka bowena ga wa tlhoma legora go mo dikologa le go dikologa ntlo ya gagwe le go dikologa sengwe le sengwe se a nang le sone gotlhe fela?” (Jobe 1:9, 10) Mafoko ano a bontsha gore Satane o ne a belaela lebaka la go bo Jobe a ne a direla Modimo.
Fa banyalani ba se kelotlhoko ba ka nna ba dira se se tshwanang. Ka sekai, fa molekane wa gago a go direla sengwe se se molemo, a o ipotsa gore ke eng se a batlang o mo direla sone kgotsa gore o go fitlhela eng? Fa molekane wa gago a dira phoso, a o tsaya seo e le sesupo sa gore o bogagapa le gore ga a amege ka wena? A ka yone nako eo o gopola diphoso tse di tshwanang le eno tse a di dirileng mo nakong e e fetileng mme o bo o ipolelela gore ga o na go mo itshwarela phoso e a fetsang go e dira?
LEKA SENO: Dira lenaane la dilo tse di molemo tse molekane wa gago a go diretseng tsone le maitlhomo a a molemo a a ka tswang a mo tlhotlheleditse go di dira.
Moaposetoloi Paulo o ne a kwala jaana: “Lorato . . . ga lo nnele go gopola kutlwisobotlhoko.” (1 Bakorintha 13:4, 5) Lorato lwa mmatota lo a itse gore ga re a itekanela e bile re dira diphoso. E bile ga lo nnele go gopola kutlwisobotlhoko. Gape Paulo o ne a bolela gore lorato “lo dumela dilo tsotlhe.” (1 Bakorintha 13:7) Ga se gore mofuta ono wa lorato o dira gore batho ba dumele sengwe le sengwe se ba se bolelelwang, go na le moo o iketleeleditse go ikanya. Ga lo belaele. Mofuta wa lorato o Baebele o re kgothaletsang go nna le one o iketleeleditse go itshwarela le go akanya dilo tse di molemo ka batho ba bangwe. (Pesalema 86:5; Baefeso 4:32) Fa banyalani ba bontshana lorato lwa mofuta ono, ba tla nna le lenyalo le le itumetseng.
IPOTSE JAANA . . .
- Banyalani ba ba umakilweng kwa tshimologong ya setlhogo seno ba dirile diphoso dife?
- Nka tila jang go dira diphoso tse di tshwanang le tseno mo lenyalong la me?
- Ke dintlha dife tse di umakilweng mo setlhogong seno tse ke tlhokang go tokafatsa mo go tsone?
^ ser. 3 Maina a fetotswe.
Ithute mo go Oketsegileng
O KA NNA LE LELAPA LE LE ITUMETSENG
Tsela ya go Rarabolola Mathata
Tsela e lo rarabololang bothata ka yone, ke yone e tla bontshang gore a lenyalo la lona le tla nonofa le bo le itumele kgotsa gore a le tla koafala le bo le tlala bohutsana.


text:
Dipotso Tse 10 Tse Basha ba di Botsang
Bona kgakololo le dikakantsho tse di molemo tse di ka go thusang go atlega mo botshelong.
POTSO 1
Ke Nna Mang?
Go itse melao e o tshelang ka yone, dinonofo, makoa le mekgele ya gago go tla go thusa go dira ditshwetso tse di molemo fa o le mo kgatelelong.
POTSO 2
Goreng ke Tshwenyega ka Ditebego Tsa Me?
A o kgobiwa marapo ke se o se bonang fa o iteba mo seiponeng? Mme gone, ke diphetogo dife tse o ka di dirang?
POTSO 3
Nka Buisana Jang le Batsadi ba Me?
Dikakantsho tseno di ka dira gore go nne motlhofo thata go buisana le batsadi ba gago.
POTSO 4
Nka Baakanya Jang Diphoso Tsa Me?
Nako nngwe o tlile go dira diphoso—rotlhe re dira diphoso. Mme o tla dira eng?
POTSO 5
Nka Dira Eng fa ke Kgerisiwa Kwa Sekolong?
Ga se gore ga o na maatla gotlhelele. Tota e bile o ka kgona go fenya mokgerisi kwantle ga go lwa le ene.
POTSO 6
Nka Emelana Jang le Kgatelelo ya Balekane?
Go ka nna thata tota go emela se se siameng.
POTSO 7
Ke Dire Eng fa ke Patelediwa Thobalano?
Ela tlhoko ditlamorago tse basha bangwe ba ileng ba lebana le tsone ka gonne ba ile ba wela mo boitsholong jo bo sa siamang.
POTSO 8
Ke Tlhoka go Itse Eng ka go Sotliwa ka Thobalano?
Gantsi basha ke bone ba sotliwang ka thobalano. O ka emelana jang le bothata jono?
POTSO 9
A ke Dumele Evolution?
Ke tlhaloso efe e e utlwalang sentle?
POTSO 10
Baebele e ka Nthusa Jang?
Batho ba le bantsi ba re Baebele e tletse dinaane le ditlhamane, ke buka ya bogologolo e bile go thata go e tlhaloganya. Tota seo ga se boammaaruri.


text:
Konelo
A o a tle o gopole dinako tse di itumedisang tsa fa o ne o na le batho ba ga Jehofa—pokano e e kgothatsang ya phuthego, kopano nngwe e e itumedisang, maitemogelo mangwe a a molemo a mo bodireding kgotsa motlotlo o o itumedisang le modumedimmogo le wena? Ga o ise o lebale Jehofa; mme tota le ene ga a go lebala. O a itumela fa a gopola tirelo ya gago e o neng o e dira ka boikanyegi. E bile o iketleeleditse go go thusa gore o boele kwa go ene.
Jehofa a re: ‘Nna ka bonna, ke tla batla dinku tsa me ke bo ke di tlhokomela. Ke tla tlhokomela dinku tsa me fela jaaka modisa yo o boneng dinku tsa gagwe tse di gasameng a bo a di fepa. Ke tla di golola mo mafelong otlhe a di gasamiseditsweng kwa go one.’—Esekiele 34:11, 12.


text:
Ditsela Tsa go Bona Boitumelo mo Lelapeng
Go Boloka Maitlamo a Gago mo Lenyalong
Mosadi a re: “Ke lemogile gore e setse e le nako monna wa me Michael a sa nkgathalele e bile a sa bontshe bana ba rona lorato. * O ne a simolola go itshwara jalo fa re sena go nna le Internet, mme ke ne ka belaela gore o ne a leba ditshwantsho tse di hepisang mo khomputareng. Bosigo bongwe fa bana ba sena go robala ke ne ka mmotsa ka kgang eno, mme a dumela gore o ne a leba ditshwantsho tse di hepisang mo mafelong mangwe a Internet. Ke ne ke utlwile botlhoko tota. Ke ne ke sa dumele gore seno se ne se ntiragalela. Ke ne ke sa tlhole ke mo tshepa gotlhelele. Se se neng se dira gore boemo bo nne maswe le go feta ke gore modirikanna o ne a setse a simolotse go nkgatlhegela.”
Monna a re: “Nako nngwe mosadi wa me, Maria, o ile a bona setshwantsho sengwe se ke neng ke se bolokile mo khomputareng ya rona mme a mpotsa ka sone. Fa ke ne ke dumela gore ke ne ke leba ditshwantsho tse di hepisang ka metlha mo mafelong mangwe a Internet, o ne a galefa thata. Ke ne ka tlhabiwa ke ditlhong tota e bile ka ikutlwa ke le molato. Ke ne ke akanya gore lenyalo la rona le tlile go thubega.”
O AKANYA gore go ne ga direga eng ka lenyalo la ga Michael le Maria? O ka tswa o akanya gore bothata jo bogolo jwa ga Michael e ne e le go leba ditshwantsho tse di hepisang. Mme fela jaaka Michael a ile a lemoga, mokgwa ono o o sa siamang o ne o bontsha gore lenyalo la bone le na le bothata jo bo masisi—go se boloke maitlamo a lenyalo. * Fa Michael le Maria ba ne ba nyalana, ba ne ba solofetse gore ba tla bontshana lorato le go itumelela go dira dilo mmogo. Le fa go ntse jalo, fela jaaka banyalani ba le bantsi, go boloka maitlamo a bone a lenyalo go ne ga koafala fa nako e ntse e tsamaya mme ba se ka ba tlhola ba ratana.
A o tsaya gore wena le molekane wa gago ga lo tlhole lo ratana jaaka pele? A o ka rata gore dilo di nne jaaka di ne di ntse pele? Fa go ntse jalo, o tshwanetse go itse dikarabo tsa dipotso tseno tse tharo: Go boloka maitlamo mo lenyalong go kaya eng? Ke dilo dife tse di ka koafatsang maitlamo ao? Mme ke eng se o ka se dirang go nonotsha maitlamo a gago go molekane wa gago?
Maitlamo ke Eng?
O ka tlhalosa jang maitlamo a lenyalo? Ba le bantsi ba ka re ke go ikutlwa o patelesega go dira sengwe. Ka sekai, banyalani ba ka boloka maitlamo a bone a lenyalo ka ntlha ya bana kgotsa ba ikutlwa ba ikarabela mo Modimong, Mosimolodi wa lenyalo. (Genesise 2:22-24) Eleruri mabaka ano a a utlwala e bile a tla dira gore lenyalo le atlege ka dinako tse di thata. Mme gone, gore balekane ba lenyalo ba itumele ga ba a tshwanela go ikutlwa ba patelesega go boloka maitlamo a bone fela.
Jehofa Modimo o ne a batla gore lenyalo le tlisetse banyalani boipelo jo bogolo le kgotsofalo. O ne a ikaeletse gore monna a “ipele le mosadi [wa gagwe]” le gore mosadi a rate monna wa gagwe a bo a ikutlwe a ratwa ke monna wa gagwe jaaka a rata mmele wa gagwe. (Diane 5:18; Baefeso 5:28) Gore banyalani ba ratane jalo, ba tshwanetse go ithuta go tshepana. Sa botlhokwa le go feta, ba tshwanetse go nna le botsala jwa botshelo jotlhe. Fa monna le mosadi ba tshepana e bile ba leka gore e nne ditsala tse di atamalaneng thata, maitlamo a bone a lenyalo a tla nonofa. Ba tla nna le kamano e Baebele e e tlhalosang e le kamano e e atamalaneng thata jaaka e kete batho ba babedi ke “nama e le nngwe.”—Mathaio 19:5.
Ka jalo, maitlamo a ka tshwantshanngwa le motswako wa samente o o kopanyang ditene go aga ntlo e e nonofileng. Motswako ono o dirilwe ka dilo tse di farologaneng tse di akaretsang motlhaba, samente le metsi. Ka tsela e e tshwanang, maitlamo a akaretsa dilo tse di jaaka maikarabelo, go tshepana le botsala. Ke eng se se ka koafatsang kamano eo?
Ke Dikgwetlho Dife Tse di ka Nnang Teng?
Maitlamo a tlhoka gore go dirwe ka natla le go intsha setlhabelo. Go ka nna ga tlhokega gore o se ka wa dira dilo dingwe tse o di ratang gore o itumedise molekane wa gago. Le fa go ntse jalo, kgang ya gore o tshwanetse go dira se mongwe a se ratang—go aba o sa botse gore, ‘Ke tla bona eng fa ke dira jalo?’—e kgopisa batho ba le bantsi e bile ga ba e rate. Mme ipotse gore, ‘Ke batho ba le kae ba ke ba itseng ba ba pelotshetlha ba ba nang le manyalo a a itumetseng?’ Gongwe ke ba le mmalwa fela. Ka ntlha yang? Motho yo o pelotshetlha ga a kitla a boloka maitlamo a gagwe a lenyalo fa a tshwanelwa ke go dira se molekane wa gagwe a se ratang, segolobogolo fa a sa solegelwe molemo. Fa maitlamo a sa bolokwe, botsala bo tla senyega go sa kgathalesege gore banyalani ba ne ba ratana go le kana kang pele.
Baebele e a dumela gore lenyalo ga se kgetsi e potlana. Ya re “monna yo o nyetseng o tlhobaela ka dilo tsa lefatshe, kafa a ka bonang kamogelo ya mosadi wa gagwe ka gone,” le gore “mosadi yo o nyetsweng o tlhobaela ka dilo tsa lefatshe, kafa a ka bonang kamogelo ya monna wa gagwe ka gone.” (1 Bakorintha 7:33, 34) Ka maswabi, le e leng balekane ba lenyalo ba ba seng pelotshetlha ka dinako dingwe ga ba lemoge ditlhobaelo tsa molekane yo mongwe kgotsa go anaanela se molekane yo mongwe a se dirang. Fa banyalani ba sa anaanelane, lenyalo la bone le tla dira gore ba nne le “pitlagano mo nameng” go gaisa kafa e neng e tla nna ka gone.—1 Bakorintha 7:28.
Gore lenyalo la lona le atlege ka dinako tsa mathata le gore e nne le le itumetseng, lo tshwanetse go le tsaya e le kamano ya botshelo jotlhe. O ka dira jang gore o nne le boikutlo joo, mme o ka kgothatsa molekane wa gago jang gore a nne a bolokile maitlamo a gagwe mo go wena?
Kafa Maitlamo a Lenyalo a ka Nonotshiwang ka Gone
Selo sa botlhokwa ke go dirisa kgakololo ya Lefoko la Modimo, Baebele, ka boikokobetso. Ka go dira jalo o tla ‘solegelwa molemo’ wena le molekane wa gago. (Isaia 48:17) Akanya ka ditsela tse pedi tse o ka di tsayang.
1. Dira gore lenyalo la gago le tle pele mo botshelong jwa gago.
Moaposetoloi Paulo o ne a re re “tlhomamise dilo tse di botlhokwa thata.” (Bafilipi 1:10) Tsela e monna le mosadi ba tshwaranang ka yone e botlhokwa thata mo Modimong. Monna yo o tlotlang mosadi wa gagwe o tla tlotlwa ke Modimo. Mme mosadi yo o tlotlang monna wa gagwe o “botlhokwa jo bogolo mo matlhong a Modimo.”—1 Petere 3:1-4, 7.
Lenyalo la gago le botlhokwa go le kana kang mo go wena? Gantsi batho ba fetsa nako e ntsi mo dilong tsa botlhokwa. Ka jalo ipotse: ‘Mo kgweding e e fetileng ke ne ka beela nako e kana kang kwa thoko gore ke e fetse ke na le molekane wa me? Ke dilo dife tse ke di dirileng go tlhomamisetsa molekane wa me gore re sa ntse re le ditsala tse di molemo?’ Fa o dirisitse nako e nnye mo lenyalong, molekane wa gago a ka go fitlhela go le thata go dumela gore o boloka maitlamo a kgolagano ya lona ya lenyalo.
A molekane wa gago o akanya gore o boloka maitlamo a gago a lenyalo? O ka itse seo jang?
LEKA GO DIRA SENO: Kwala dilo tse tlhano tse di latelang mo pampitshaneng: madi, tiro, lenyalo, boitlosobodutu le ditsala. Jaanong kwala dilo tse o akanyang gore di tla pele mo molekaneng wa gago ka go latelana ga tsone. Kopa molekane wa gago go dira se se tshwanang ka wena. Fa lo feditse, mo neye pampitshana ya gago le ene a go neye ya gagwe. Fa molekane wa gago a re ga o dirise nako e e lekaneng le maatla mo lenyalong la lona, tlotla le ene ka diphetogo tse lo ka di dirang go nonotsha maitlamo a lona. Gape ipotse, ‘Nka dirang go kgatlhegela dilo tse di leng botlhokwa mo molekaneng wa me?’
2. Tila mekgwa yotlhe ya go se ikanyege.
Jesu Keresete o ne a re: “Mongwe le mongwe yo o nnang a lebile mosadi mo a nnang le kgotelo ka ntlha ya gagwe, o setse a dirile boaka le ene mo pelong ya gagwe.” (Mathaio 5:28) Fa motho a tlhakanela dikobo le motho yo e seng molekane wa gagwe wa lenyalo, o senya kamano ya lenyalo, e leng lone lebaka le Baebele e letlang motho go tlhala ka lone. (Mathaio 5:32) Le fa go ntse jalo, mafoko a ga Jesu a a umakilweng fa godimo a bontsha gore keletso e e phoso e ka nna teng mo pelong ya motho lobaka lo loleele pele a ka dira boaka. Go nna o akanya ka keletso eo e e phoso ke tsela nngwe ya go tsietsa.
Gore o nne o bolokile maitlamo a gago a lenyalo, dira maikano a gore o se lebe ditshwantsho tse di hepisang. Le fa batho ba le bantsi ba ka reng, go leba ditshwantsho tse di hepisang go senya lenyalo. Ela tlhoko kafa mosadi mongwe a ikutlwang ka gone ka mokgwa o monna wa gagwe a nang le one wa go leba ditshwantsho tse di hepisang: “Monna wa me a re go leba ditshwantsho tse di hepisang go dira gore re itumelele go bontshana lorato. Mme seo se dira gore ke ikutlwe ke se motho wa sepe le gore ga ke mo kgotsofatse. Ke robala ke ntse ke lela fa a di lebile.” A o ka re monna yono o nonotsha maitlamo a gagwe a lenyalo kgotsa o a a senya? A o akanya gore o dira gore go nne motlhofo mo mosading wa gagwe go nna a bolokile maitlamo a gagwe a lenyalo? A o mo tshwara jaaka tsala ya gagwe e a atamalaneng thata le yone?
Monna yo o ikanyegang Jobe o ne a bontsha go boloka maitlamo mo lenyalong la gagwe le mo Modimong wa gagwe ka go dira ‘kgolagano le matlho a gagwe.’ O ne a ikemiseditse go se ‘ele kgarebane tlhoko.’ (Jobe 31:1) O ka etsa Jobe jang?
Ntle le go tila go leba ditshwantsho tse di hepisang, o tshwanetse go disa pelo ya gago gore o se ka wa tlwaelana thata le mongwe wa bong bo sele. Ke boammaaruri gore, ba le bantsi ba tsaya gore go tshameka ka maikutlo a batho ba bong bo sele go ka se ka ga senya lenyalo. Mme Lefoko la Modimo le re tlhagisa jaana: “Pelo e boferefere go gaisa sengwe le sengwe mme e gagamalela se e se batlang. Ke mang yo o ka e itseng?” (Jeremia 17:9) A pelo ya gago e go tsieditse? Ipotse: ‘Ke mang yo ke mo reetsang thata—molekane wa me kgotsa mongwe wa bong bo sele? Ke mang yo ke mmolelelang dikgang tse di itumedisang pele—molekane wa me kgotsa mongwe o sele? Ke tla itshwara jang fa molekane wa me a nkopa gore ke se ka ka tsalana thata le batho ba bong bo sele? A seo se tla nkgopisa kgotsa ke tla itumelela go dira diphetogo?’
LEKA GO DIRA SENO: Fa o kgatlhegela mongwe yo e seng molekane wa gago, o tshwanetse go dirisana le ene fela fa go tlhokega go na le go nna le botsala jo bo gaufi le ene. O se ka wa nnela go akanya ka dilo tse motho yono a gaisang molekane wa gago ka tsone. Go na le moo, tlhoma mogopolo mo dinonofong tse di molemo tse molekane wa gago a nang le tsone. (Diane 31:29) Ikgopotse mabaka a a neng a dira gore o mo rate. Ipotse: ‘A tota molekane wa me ga a tlhole a na le dinonofo tseno kgotsa ga ke tlhole ke di bona?’
Tsaya Kgato
Michael le Maria ba go builweng ka bone pelenyana ba ne ba dira tshwetso ya go kopa kgakololo ya kafa ba ka rarabololang mathata a bone ka gone. Ke boammaaruri gore go kopa kgakololo ke kgato ya ntlha e motho a ka e tsayang. Go bo Michael le Maria ba ne ba ikemiseditse go rarabolola mathata a bone le go batla thuso, ba ne ba bontsha gore ba boloka maitlamo a lenyalo la bone le gore ba ikemiseditse go dira ka natla gore le atlege.
E ka ne lenyalo la gago le nonofile kgotsa le na le mathata, molekane wa gago o tshwanetse go itse gore o ikemiseditse go dira gore lenyalo la lona le atlege. Tsaya dikgato tsotlhe tse di tshwanetseng go tlhomamisetsa molekane wa gago gore o ikemiseditse go dira jalo. A o iketleeleditse go dira jalo?
^ ser. 3 Maina a fetotswe.
^ ser. 5 Le fa sekai se se fano e le sa monna yo o lebang ditshwantsho tse di hepisang, mosadi yo o dirang jalo le ene o tla bo a sa boloke maitlamo a lenyalo.
IPOTSE . . .
- Ke ditiro dife tse nka fokotsang go di dira gore ke nne le nako e e oketsegileng le molekane wa me?
- Nka dira eng go tlhomamisetsa molekane wa me gore ke ikemiseditse go boloka maitlamo a rona a lenyalo?
Ithute mo go Oketsegileng
O KA NNA LE LELAPA LE LE ITUMETSENG
Ikanyege mo Molekaneng wa Gago
A go tila boaka mo lenyalong go supa gore balekane ba lenyalo ba a ikanyega?
DIKGANG TSE DI TSWANG KWA MODIMONG!
O ka Dira Jang Gore Lelapa la Gago le Itumele?
Jehofa, Modimo yo o itumetseng, o batla gore malapa a itumele. Bona kgakololo e e mosola e Baebele e e nayang banna ba ba nyetseng, basadi ba ba nyetsweng, batsadi le bana.


text:
RE: NOTIFICATION OF SALE OF MATIMELA SECTION 11 ACT NO. 20 OF 2004 AMENDMENT ACT 2004
Sechaba se itsisiwe fa khansele potlana ya Kwcncng e bong MAA/Lcntsweletau Sub-District e tla rekisa matimela ka palabalo ko lesakeng Ia Chabuchabu (Shadishadi) kgwedi ya Mopitlo e le ferabobedi (8th Ma rch 2014) go le Matlha tso mo mosong ka nako ya bofera bongwe (0900 hours).
Dikgomo di masome a supa (50)
TSAMAISO YA TIIEKISO
1. Bareki batla lopiwa go duela madi a kana ka P5OO.OO ele madi a peeletso
2. Bareki ba kopiwa go duelela le go tsaya leruo la bone ka lone letsatsi leo morago ga palabalo eseng jalo khansele ga e kake ya tsaya boikarabelo jwa leruo le le tlogetsweng ke beng morago ga thekiso
3. Moreki yoo sa kgoneng go duela ka lone letsatsi la thekiso o tlaa gapelwa madi a peeletso
4. Moreki yo o sa atlegang mo thekong o tlaa busediwa madi a gagwe
5. Khansele e nale tshwanelo ya go fa seruiwa tlhwatlhwa ya theko (Reserve Price).


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Mika 4:1-13
4 Mme go tla diragala go ela kwa bokhutlong jwa metlha+ gore thaba+ ya ntlo+ ya ga Jehofa e tla tlhomamisiwa thata kwa godimo ga ditlhoa tsa dithaba, mme eleruri e tla tsholelediwa kwa godimo ga dithota;+ mme ditšhaba di tla ologela+ kwa go yone.2 Mme ditšhaba di le dintsi di tla ya mme di re: “Tlang,+ a re tlhatlogeleng kwa thabeng ya ga Jehofa le kwa ntlong ya Modimo wa ga Jakobe;+ mme o tla re ruta ditsela tsa gagwe,+ mme re tla tsamaya mo ditselaneng tsa gagwe.”+ Gonne molao o tla tswa mo Siona, le lefoko la ga Jehofa kwa Jerusalema.+3 Mme ruri o tla atlhola mo gare ga ditšhaba di le dintsi,+ a ba a tlhamalatsa+ dilo malebana le ditšhaba tse di thata tse di kwa kgakala.+ Mme ba tla thula ditšhaka tsa bone ba di dira magale a megoma le marumo a bone ba a dira dikere tse di pomang.+ Setšhaba ga se kitla se tsholeletsa setšhaba se sengwe tšhaka, le gone ga ba kitla ba tlhola ba ithuta ntwa gape.+4 Mme ruri ba tla nna, mongwe le mongwe kafa tlase ga mofine wa gagwe le kafa tlase ga setlhare sa gagwe sa mofeige,+ mme go tla bo go se na ope yo o ba boifisang;+ gonne molomo wa ga Jehofa wa masomosomo o go buile.+5 Gonne ditšhaba tsotlhe, di tla tsamaya sengwe le sengwe mo leineng la modimo wa sone;+ mme fa e le rona, re tla tsamaya mo leineng la ga Jehofa Modimo+ wa rona ka bosakhutleng, le ka bosaengkae.+6 “Mo letsatsing leo,” go bua Jehofa, “ke tla phutha yo o neng a kwetsepela;+ le yo o neng a phatlaladitswe ke tla mo phutha mmogo,+ le ene yo ke neng ke mo tshwere ka tsela e e bosula.7 Mme ruri yo o neng a kwetsepela ke tla mo dira lesalela,+ le yo o neng a tloseditswe kgakala ke tla mo dira setšhaba se se thata;+ mme Jehofa eleruri o tla busa jaaka kgosi mo go bone mo Thabeng ya Siona, go tloga jaanong go ya pele le ka bosakhutleng.+8 “Mme fa e le wena, wena tora ya motlhape, thotana ya ga morwadia Siona,+ puso ya ntlha e tla fitlha kwa go wena, ee, ruri e tla tla,+ e leng bogosi jwa ga morwadia Jerusalema.+9 “Jaanong ke ka ntlha yang fa o ntse o goela kwa godimo?+ A ga go na kgosi epe mo go wena, kgotsa a mogakolodi wa gago o nyeletse, mo e leng gore ditlhabi tse di tshwanang le tsa mosadi yo o belegang di go tshwere?+10 Nna mo ditlhabing tse di botlhoko thata mme o iteke, wena morwadia Siona, jaaka mosadi yo o belegang,+ gonne jaanong o tla tswa mo motseng, mme o tla tshwanelwa ke go aga mo nageng.+ Mme o tla tshwanelwa ke go tla go fitlha mo Babelona.+ O tla gololwa teng.+ Jehofa o tla go rekolola mo seatleng sa baba+ ba gago teng.11 “Mme jaanong ditšhaba di le dintsi di tla phuthiwa kgatlhanong le wena, tse di reng, ‘A a kgotlelwe, mme e kete matlho a rona a ka leba Siona+ jaaka yo o kwa tlase.’12 Mme fa e le bone, ga ba ise ba itse dikakanyo tsa ga Jehofa, mme ga ba ise ba tlhaloganye boikaelelo jwa gagwe;+ ka gonne ruri o tla ba phutha mmogo jaaka dijo tsa ditlhaka tse di sa tswang go rojwa mo moleng wa thobo a di isa kwa seboaneng.+13 “Nanoga o phothe, wena morwadia Siona;+ gonne ke tla fetola lonaka lwa gago go nna tshipi, mme ditlhakwana tsa gago ke tla di fetola go nna kgotlho, mme ruri o tla sila ditšhaba+ di le dintsi; o tla naya Jehofa poelo ya bone e e sa siamang+ ka go e tlhaolela kwa thoko, le dikhumo tsa bone o tla di naya Morena wa boammaaruri wa lefatshe lotlhe.”+


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Pesalema 37:1-40
Ya ga Dafide.א [ʼAʹleph]37 O se ka wa itshupa o galefile ka ntlha ya badirabosula.+O se ka wa tswela ba ba dirang tshiamololo pelo.+2 Gonne ba tla swaba ka bofefo jaaka bojang,+Mme ba tla nyelela jaaka bojang jo bosha jo botala.+ב [Behth]3 Ikanye Jehofa mme o dire molemo;+Aga mo lefatsheng, mme o dire ka boikanyegi.+4 Gape o itumelele Jehofa thata,+Mme o tla go naya dikopo tsa pelo+ ya gago.ג [Giʹmel]5 Pitikela tsela ya gago mo go Jehofa,+O mo ikanye,+ mme o tla tsaya kgato.+6 Mme ruri o tla tlisa tshiamo ya gago jaaka lesedi,+Le tshiamiso ya gago jaaka sethoboloko.+ד [Daʹleth]7 Didimala fa pele ga ga Jehofa+Mme o mo lete ka tlhologelelo.+O se ka wa itshupa o galefetse ope yo o atlegisang tsela ya gagwe,+Motho yo o diragatsang dikgopolo tsa gagwe.+ה [Heʼ]8 Tlogela bogale mme o lese tšararego;+O se ka wa itshupa o galefetse fela gore o dire bosula.+9 Gonne badirabosula ka bobone ba tla kgaolwa,+Mme ba ba solofetseng mo go Jehofa ke bone ba ba tla ruang lefatshe.+ו [Waw]10 Mme mo lobakanyaneng fela, moikepi o tla bo a sa tlhole a le teng;+Ruri o tla sekaseka lefelo la gagwe, mme o tla bo a seyo.+11 Mme ba ba pelonolo ba tla rua lefatshe,+Ruri ba tla nna le boitumelo jo bogolo mo letlotlong la kagiso.+ז [Zaʹyin]12 Moikepi o logela mosiami leano,+Mme o mo huranyetsa meno.+13 Jehofa o tla mo tshega,+Gonne ruri o a bona gore letsatsi la gagwe le tla tla.+ח [Chehth]14 Baikepi ba somotse tšhaka mme ba obile bora jwa bone,+Gore ba dige yo o bogisiwang le yo o humanegileng,+Gore ba bolaye ba ba thokgameng mo tseleng ya bone.+15 Tšhaka ya bone e tla tsena mo pelong+ ya bone,Mme mara a bone a tla robagana.+ט [Tehth]16 Mo gonnye ga mosiami go botoka+Go na le letlotlo la baikepi ba bantsi.+17 Gonne mabogo a baikepi a tla robaganngwa,+Mme Jehofa o tla bo a tshegetsa ba ba siameng.+י [Yohdh]18 Jehofa o lemoga malatsi a ba ba se nang molato,+Mme boswa jwa bone bo tla tswelela ka bosakhutleng.+19 Ga ba na go tlhabiwa ke ditlhong mo motlheng wa masetlapelo,+Mme ba tla kgora mo metlheng ya leuba.+כ [Kaph]20 Gonne baikepi ba tla nyelela,+Mme baba ba ga Jehofa ba tla nna jaaka mafulo a a a gaisang otlhe;Ba tla fela.+ Ba tla fedisiwa ke mosi.+ל [Laʹmedh]21 Moikepi o a adima mme ga a buse,+Mme mosiami o utlwela botlhoko e bile o naya dimpho.+22 Gonne ba a ba segofatsang ba tla rua lefatshe,+Mme ba a ba biletsang bosula ba tla kgaolwa.+מ [Mem]23 Dikgato tsa monna yo o nonofileng di baakantswe+ ke Jehofa,Mme O itumedisiwa+ ke tsela ya gagwe.24 Le fa a ka wa, ga a na go piriganngwa,+Gonne Jehofa o tshegeditse seatla sa gagwe.+נ [Nun]25 Nkile ka bo ke le lekau, jaanong ke tsofetse,+Mme le fa go ntse jalo ga ke ise ke bone ope yo o siameng a tlogetswe gotlhelele,+Le fa e le bana ba gagwe ba batla senkgwe.+26 Letsatsi lotlhe o utlwela botlhoko e bile o a adima,+Ka jalo bana ba gagwe ba mo tseleng ya go segofadiwa.+ס [Saʹmekh]27 Fapoga mo go se se bosula mme o dire se se molemo,+Mme ka jalo o age ka bosakhutleng.+28 Gonne Jehofa ke morati wa tshiamiso,+Mme ga a na go tlogela batho ba gagwe ba ba ikanyegang.+ע [ʽAʹyin]Ba tla disiwa+ ka bosakhutleng;Mme fa e le bana ba baikepi, ba tla kgaolwa.+29 Basiami ba tla rua lefatshe,+Mme ba tla aga mo go lone ka bosakhutleng.+פ [Peʼ]30 Molomo wa mosiami ke o o buang botlhale ka lentswe le le kwa tlase,+Mme loleme lwa gagwe ke lo lo buang ka tshiamiso.+31 Molao wa Modimo wa gagwe o mo pelong ya gagwe;+Dikgato tsa gagwe ga di na go kgwetlha.+צ [Tsa·dhehʹ]32 Moikepi o nna a disitse mosiami+Mme o batla go mmolaya.+33 Fa e le Jehofa, ga a na go mo tlogelela seatla sa yoo,+Mme ga a na go mmolela a le boikepo fa a atlholwa.+ק [Qohph]34 Solofela mo go Jehofa mme o boloke tsela ya gagwe,+Mme o tla go godisa gore o rue lefatshe.+Fa baikepi ba kgaolwa, o tla bona seo.+ר [Rehsh]35 Ke bone moikepi e le mopatiki+A ikala jaaka setlhare se se golang thata mo mmung wa sone.+36 O ne a feta, mme bona o ne a seyo;+Ke ne ka nna ka mmatla, mme a se ka a bonwa.+ש [Shin]37 Lebelela motho yo o se nang molato mme o nne o lebile motho yo o thokgameng,+Gonne isagwe ya motho yoo e tla nna le kagiso.+38 Mme batlodi ruri ba tla nyelediwa mmogo;+Isagwe ya baikepi e tla kgaolwa.+ת [Taw]39 Mme poloko ya basiami e tswa kwa go Jehofa;+Ke kago ya bone ya phemelo mo motlheng wa matshwenyego.+40 Mme Jehofa o tla ba thusa le go ba falotsa.+O tla ba falotsa mo bathong ba ba boikepo a bo a ba boloka,+Ka gonne ba tshabetse mo go ene.+


text:
THUTO 3
A Tota Dikgang Tse di Molemo di Tswa Kwa Modimong?
1. Mokwadi wa Baebele ke mang?
Dikgang tse di molemo tsa gore batho ba tla tshelela ruri mo lefatsheng di kwadilwe mo Baebeleng. (Pesalema 37:29) Baebele e na le dibukana di le 66. Modimo o ne a dirisa banna ba ba ikanyegang ba ka nna 40 gore ba di kwale. Dibuka tsa ntlha tse tlhano di kwadilwe ke Moshe mo e ka nnang dingwaga tse 3 500 tse di fetileng. Buka ya bofelo e kwadilwe ke moaposetoloi Johane dingwaga di feta 1 900 tse di fetileng. Bakwadi ba Baebele ba ne ba kwala megopolo ya ga mang? Modimo o ne a buisana le bakwadi ba Baebele a dirisa moya wa gagwe o o boitshepo. (2 Samuele 23:2) Ba ne ba kwala megopolo ya Modimo e seng ya bone. Ka jalo, Jehofa ke ene Mokwadi wa Baebele.—Bala 2 Timotheo 3:16; 2 Petere 1:20, 21.
2. Re ka tlhomamisega jang gore Baebele e boammaaruri?
Re a itse gore Baebele e tswa kwa Modimong ka gonne e bolelela pele isagwe ka botlalo le ka nepo. Ga go motho ope yo o ka kgonang go dira jalo. (Joshua 23:14) Modimo Mothatayotlhe ke ene fela a ka kgonang go bonela pele isagwe ya batho ka nepo.—Bala Isaia 42:9; 46:10.
Re ka solofela gore buka e e tswang kwa Modimong e tlhomologe, mme go ntse jalo ka Baebele. Go anamisitswe dikhopi tsa Baebele di le dibilione ka dipuo tse dintsintsi. Le fa Baebele e le buka ya bogologolo, e dumalana le dintlha tse di boammaaruri tsa saense. Gape dintlha tse bakwadi ba yone ba le 40 ba di kwadileng ga di ganetsane. * Mo godimo ga moo se Baebele e se buang ka lorato, se ka buiwa fela ke Modimo wa boammaaruri—Modimo yo o lorato. Gape Baebele e na le maatla a go fetola matshelo a batho gore a nne botoka. Dintlha tseno di tlhomamisetsa dimilione tsa batho gore Baebele ke Lefoko la Modimo.—Bala 1 Bathesalonika 2:13.
3. Baebele e bua ka eng?
Sengwe sa ditlhogo tse dikgolo tsa Baebele ke dikgang tse di molemo tse di buang gore Modimo o na le boikaelelo jo bo lorato ka batho. Dikwalo di tlhalosa kafa kwa tshimologong batho ba ileng ba latlhegelwa ka gone ke tshiamelo ya go tshela mo lefatsheng la paradaise le kafa kgabagare paradaise e tla tsosolosiwang ka gone.—Bala Tshenolo 21:4, 5.
Gape Lefoko la Modimo le na le melao, melaometheo le dikgakololo. Mo godimo ga moo, mo Baebeleng go na le pego ya kafa Modimo a ileng a dirisana le batho ka gone mo nakong e e fetileng—pego e e senolang botho jwa Modimo. Ka jalo, Baebele e ka go thusa go itse Modimo. E tlhalosa kafa o ka nnang tsala ya gagwe ka gone.—Bala Pesalema 19:7, 11; Jakobe 2:23; 4:8.
4. Ke eng se se ka go thusang go tlhaloganya Baebele?
Boroutšhara jono bo tla go thusa go tlhaloganya Baebele o dirisa mokgwa o Jesu le ene a neng a o dirisa. O ne a umaka ditemana tsa Baebele tse di farologaneng go tlhalosa “se se kaiwang ke Dikwalo.”—Bala Luke 24:27, 45.
Ke dilo di le mmalwa fela tse di itumedisang jaaka dikgang tse di molemo tse di tswang kwa Modimong. Le fa go ntse jalo, batho bangwe ga ba di kgatlhegele e bile ba bangwe di a ba tena. O se ka wa kgobega marapo. Tsholofelo ya gago ya go bona botshelo jo bo sa khutleng e ikaegile ka gore o itse Modimo.—Bala Johane 17:3.
^ ser. 3 Bona boroutšhara jwa Buka ya Batho Botlhe.
Ithute mo go Oketsegileng
DIKGANG TSE DI TSWANG KWA MODIMONG!
A Baebele e Boammaaruri?
Fa e le gore Baebele e kwadilwe ke Modimo, ga e a tshwanela go tshwana le buka epe.
Totatota Baebele e Ruta Eng?
Baebele—Buka e e Tswang Kwa Modimong
Baebele e ka go thusa jang go lebana le mathata a gago? Ke ka ntlha yang fa o ka ikanya boporofeti jo bo mo Baebeleng?
Totatota Baebele e Ruta Eng?
Dithuto Tsa Boammaaruri ke Dife ka Modimo?
A o akanya gore Modimo o amega ka wena? Ithute ka botho jwa gagwe le kafa o ka atamalanang le ene ka gone.


text:
Amogelesega mo tsebeng ya lephata la Twantsho Tshenyetso Setshaba le go Gopela Itsholelo (DCEC)!
Lephata la Twantsho Tshenyetso Setšhaba le go Gopelo Itsholelo le simolotswe ka Lwetse ka ngwaga wa 1994 ka fa tlase ga molao wa tshenyetso setšhaba le go gopelo itsholelo (Economic Crime Act). Go lebeletswe dipatlisiso le dikgakololo tsa komiti ya dipatlisiso ya ga Tautona (Presidential Commissions of Enquiry), lephata le le tsamaisiwang ke lekalana le le ikemetseng ka nosi le ne la bopiwa. Dithata tsa DCEC ke go lwantsha tshenyetso setšhaba le go gopela itsholelo. Mo ditsebeng tse, o ka fitlhela thuto ka boikarabelo, ditirelo le melawana ya DCEC le maele a a botlhokwa go go thusa gore o thibele tshenyetso setšhaba le kgopelo itsholelo.


text:
Boikaelelo Jwa Modimo ke Eng ka Rona?
FA O bala lokwalodikgang, o lebile thelebishene kgotsa o reeditse radio, o utlwalela dipego di le dintsi tsa bokebekwa, dintwa le borukutlhi. Gongwe le wena o faraferwe ke mathata a a jaaka go lwala kgotsa go swelwa ke mongwe yo o mo ratang.
Ipotse go re:
A Modimo o a rata fa nna le ba lelapa la me re tshela jaana?
Ke eng se se ka nthusang gore ke kgone go itshokela mathata a ke lebanang le one?
A go tla tsamaya go nna le kagiso mo lefatsheng?
Baebele e na le dikarabo tsa dipotso tseno.
BAEBELE E RUTA GORE MODIMO O TLA DIRA DILO TSE DINTLE MO LEFATSHENG.
Batho ga ba kitla ba utlwa botlhoko, ba tsofala le go swa.—Tshenolo 21:4
“Setlhotsa se tla palama fela jaaka kgama e tonanyana.”—Isaia 35:6
“Matlho a difofu a tla bulwa.”—Isaia 35:5
Baswi ba tla tsosiwa.—Johane 5:28, 29
Ga go na ope yo o tla lwalang.—Isaia 33:24
Dijo e tla bo e le ntletsentletse.—Pesalema 72:16
SOLEGELWA MOLEMO KE SE BAEBELE E SE RUTANG
O ka nna wa akanya gore dilo tse o di badileng mo ditsebeng tsa ntlha tsa buka eno, ke dijo tsa ditoro fela. Le fa go ntse jalo, Modimo o solofetsa gore o tla dira diphetogo tseo mo nakong e e sa fediseng pelo mme Baebele e tlhalosa kafa a tla di dirang ka gone.
Gape Baebele e re ruta se re ka se dirang gore re itumelele botshelo gone jaanong. Akanya ka dilo tse di go tshwenyang tse di jaaka mathata a madi, a lelapa, malwetse kgotsa go swelwa ke mongwe yo o mo ratang. Baebele e kgona go go thusa gore o itshoke e bile e ka kgona go go gomotsa ka go araba dipotso tse di jaaka tseno:
A re tla tsamaya re bona batho ba re ba ratang ba ba suleng?
Re tlhomamisegile go le kana kang gore Modimo o tla dira dilo tse a di solofeditseng?
O bala buka eno ka gonne o batla go itse se Baebele e se rutang. Buka eno e tla go thusa. Serapa sengwe le sengwe se na le potso e e tla go thusang gore o tlhaloganye Baebele botoka. Batho ba le bantsi ba itumelela go ithuta Baebele le Basupi ba ga Jehofa. Re solofela gore le wena o tla nna mongwe wa bone. E kete Modimo a ka go thusa fa o ntse o leka go itse se Baebele e se rutang!


text:
Jaaka go na le nnete tse di laolang lefatshe, go na le dinnete tsa moya tse di laolang thswaragano ya rona le Modimo.
1. NNETE YA NTLHA
MODIMO WA GO RATA, ME LEANO LA ONA, KA BOPHELO JWA GAGO LE A GAKGAMATSA.
(Ditemana tse di kwadilweng mo bukeng e, di tshwane-tse di balwe ka kelotlhoko, fa go tlhokega mo Bibeleng.)
LERATO LA MODIMO
"Gonne Modimo o ratile lefatshe mo go kalo, kalo wa ntsha morwa ona ya tsetsweng a le esi gore le fa e le mang ya dumelang mo go ena a se ke a nyelela, me a bone bophelo jo bo sa khutleng." (Johane 3:16)
LEANO LA MODIMO
(Go bua Keresete) "Nna ke tlile gore di bone bophelo, me di bo bone ka letlotlo." (Johane 10:10)
Ke eng bontsi jwa batho bo tlhoka letlotlo la bophelo na?
2. NNETE YA BOBEDI MOTHO KE MODIRADIBE ME O KGAOGANE LE MODIMO, KA NTLHA YEO GA A KGONE GO ITSE LE GO LEMOGA LERATO LE LEANO LA MODIMO KA BOPHELO JWA GAGWE.
MOTHO KE MODIRA DIBE
"Gonne botlhe ba leofile, ba tlhaetse kgalalelo ya Modimo." (Ba-Roma 3:23)
Motho o bopilwe gore tshwaragano e nne teng magareng a gagwe le Modimo, ka ntlha ya thato ya gagwe a itsamaela tsela ya gagwe me tshwaragano le Modimo ya senyega. Thato e, ye supang bora, ke sesupo sa sebe.
KGAOGANO LE MOTHO
"Gonne tuelo Ya sebe ke loso" (Kgaogano ya moya go Modimo) (Ba-Roma 6:23)
Modimo o boitshepo, motho ke moleofi. Bobedi ba kgaogantswe ke lengope. Motho o dira matsapa a go fitlha go Modimo - Bophelo jo bo siameng, molao, botlhale, jalo jalo, me diteko tsa gagwe tsotlhe ke lefela.
Nnete ya Boraro e araba bothatha bo...
3. NNETE YA BORARO
JESU KERESETE KE ENA FEELA NEO YA MODIMO GO RE REKOLLA. KA ENA O KA KGONA GO ITSE LE GO LEMOGA LERATO LE LEANO LA MODIMO KA BOPHELO BA GAGO.
O SULE BOEMONG JWA RONA
"Me Modimo ona, o re tlhomamiseditse lerato la ona, ka e rile re sa ntse re le baleofi Keresete a re swela." (Ba-Roma 5:8)
O TSOGILE BASWING
"O ile a boa a ipontsha a phela morago ga losho Iwa gagwe, ka ditshupo di le dintsi, a bonala mo go bone ka lobaka Iwa matsatsi a mashome a mane, (40) a bua dilo tse e leng tsa bogosi jwa Modimo." (Ditiho 1:3)
KE ENA FEELA TSELA
"Jesu a mo raya are, 'Ke nna tsela, le boammaaruri, le botshelo, ga go tle ope mo go Rara ga e se ka nna.'" (Johane 14:6)
Modimo o fedisitse lengope le le teng magareng a Ona le rona, ke ena borogo ka Jesu, moreswedi mo sefapanong.
Ga go a lekana go itse nnete tse tharo tse feela....
4. NNETE YA BONE
RE TSHWANETSE GO AMOGELA JESU KERESETE; JAAKA MOREKOLODI LE KGOSI KA NOSI, KE GONE RE KA ITSENG LE GO LEMOGA LERATO LE LEANO LA MODIMO KA BOPHELO JWA RONA.
RE TSHWANETSE GO AMOGELA KERESETE
"Me botlhe ba ba mo tshotseng, a ba naya tshiamelo ya go nna bana ba Modimo e bong bone ba ba dumetseng mo ineng la gagwe." (Johane 1:12)
RE AMOGELA KERESETE KA TUMELO
"Gonne le ntse le bolokilwe ka tshegofatso ka tumelo, me le gona go bile go sa tswe mo go lona, me ke neo ya Modimo." (Baefesia 2:8,9)
RE AMOGELA KERESETE KA GO LALEDIWA GA RONA
(Go bua Keresete): "Bona ke eme fa monyako ke a kgwanyakgwanya, ga motho mongwe lefa e le mang a utlwa lentswe la me, a mpulela, ke tla tsena kwa go ena." (Tshenolo 3:20)
Go emogela Keresete go bolela go tla go Modimo, bo-nna bo a latlhwa. Go na le tlhomamo ya gore Keresete o tla tsena bophelong ba rona go Itshwarela dibe, tsa rona, a re dira seo a ratang re nna sona. Go itse dilo tse ka tlhaloganyo kgotsa maikutlo ga go a lekana.
Di dikwa-dikwe tse pedi tse ke disupi tsa maphelo a mabedi.
(Mefuta)
Ke sedikwa-dikwa sefe se se supang bophelo ba gago?
O rata bophelo ba gago bo supiwe ke sedikwa - dikwe sefe?
Tse di latelang ditlhalosa gore o ka amogela Keresete jang?
KA THAPELO O KA AMOGELA KERESETE JANONG KA GO DUMELA.
(Thapelo ke go bua le Modimo)
Modimo o itse pelo va gago, me ga a tshwenyega ke mafoko (polelo) a gago, o tshwenyegile bogolo thata ke boemo ba pelo ya gago. Sekao sa thapelo.
"MORENA JESU, KE A GO TLHOKA, KE BULA KGORO YA BOPHELO BA ME, KE GO AMOGELA O LE MOPHOLOSI LE MORENA WA ME. KE LEBOGA GA O ITSHWARETSE MALEO A ME. NNA SETILO SA BOGOSI SA BOPHELO BA ME. NTIRE MOTHO YO O RATANG KE LE YENA."
A thapelo ye e bolela tlhoafalo ya pelo ya gago?
Ga go le jalo, rapela thapelo ye, me Keresete o tla tsena bophelong ba gago, Jaaka a solofeditse.
O TLA ITSE JANG GORE KERESETE O MO BOPHELONG BA GAGO.
A ruri o amogetse Keresete bophelong ba gago? Go ya ka tshepiso ya gagwe go tshenolo 3:20. Keresete o kae mo go wena? Keresete o rile:- Ke tla tsena mo bophelong ba gago. A tota a ka re timetsa O itse ka matla a fe gore Modimo o arabile thapelo ya gago? (Ke botshepegi ba Modimo ka nosi le lentswe la Ona)
BIBELE E TSHEPISA BA BA AMOGELANG KERESETE BOPHELO BO BO SA KHUTLENG.
"Me tshupo ke yona e, gore Modimo o re neile bophelo bo bo sa khutleng, me bophelo boo bo mo go Morwa ona. Yo a senang Morwa Modimo ga a na bophelo boo. Dilo tse ke di le kwaletse gore le itse ha le na le bophelo bo bo sa khutleng, ke raya lona le dumelang mo leineng la Morwa Modimo." (1 Johane 5:11-13)
Leboga Modimo gonne Keresete a le mo bophelong ba gago, me a se kitla a go tlogela (Bahebera 13:5). Kitso ya gore Modimo o agile go wena le gore o na le bophelo bo bo sa khutleng, di tehg go wena ka nako ye o laletsang Keresete ya yona. Keresete ga a ka ke a go fote tsietsa.
Go ikutlwa gone?
SE TSHEPE MO GO IKUTLWENG
Tshepiso tsa lefoko la Modimo, ke tsona matla (thata ya rona e seng maikutlo. Mokeresete o phela ka tumelo, mo tlhomamong ya Modimo le lefoko la Ona. Setshwantso se sa terena ke sesupo sa tshwaragano magareng a:- Nnete (Modimo le lefoko la ona) Tumelo (Tlhomamo mo Modimong le lefoko le Ona) Maikutlo (Maungo a tumelo le boingotlo Iwa rona). (Johane 14:21)
Terena (tlhogo) e kgona go tsamaya ka letoroko la ga kate le kwa ntle go lone. Go leka go goga terena ka kaBuse ke metshamekwane. Ka baka leo bakeresete se tshepeng dikutlo gonne tumelo mo tlhomamong ya Modimo le tsepiso le lefoko la ona di tia pele.
JAANONG KA O AMOGETSE KERESETE
Nakong e wena o amogelang Keresete, e ieng tiragalo ya tumelo, dilo di le dintsi di diragetse. Dingwe tsa tsona ke tse di latelang:-
- Keresete o tsene mo bophelong ba gago. (Tshenolo 3:20, le Bakolosa 1:27)
- Dibe (maleo) tsa gago di itshwaretswe. (Bakol. 1:14)
- O fetogile ngwana wa Modimo. (Johane 1:12)
- O tsene leanong leo Modimo o go bopetseng lona. (Joh. 10:10, II Bakor. 5:14,15,17)
A go teng sengwe se sentle se se ka go tlhagelang (diragallang) ga e se go amogela Keresete. A o rata go leboga Modimo ka tiragalo e? Tebogo le sesupo sa tumelo.
Janong Ge?
DITEMOSO TSA GO GOLA GA MOKERESETE.
Kgolo ya Moya e tswa mo tlhomamomg go Jesu Keresete, Mosiami o tla tshela ka tumelo (Ba-Gal 3:11) Bophelo ba tumelo bo dira gore o tshepe Modimo mo bophelong. (Ditemoso)
- Tla go Modimo ka thapelo, ka malatsi otlhe. (Joh. 15:7)
- Buisa lefoko ka malatsi otlhe. (Ditiro 17:11) - Simolola ka Evangedi ya Johanne
- Utlwa Modimo ka (nako le nako), metlha. (Joh. 14:21)
- Nna mosupi (paki) wa keresete ka bophelo le polelo tsa gago (Matt. 4:19, Joh. 15:8)
- Tshepa Modimo Ka dintlha tsotlhe tsa bophelo ba gago. (1Pet. 5:7)
- Moya o boitshepo o letlelle gore o go tlatse, o go tsamaise, o go fe thata ie bosupi. (Ba-Gal. 5:16,17; Ditiro 1:8)
BOTLHOKWA BA BOKAULENGWE BA SEKRESTE.
Go Ba-Heb 10:25 re rutwa gore re se ke ra kgaogana le phuthego. Re seke ra bakela phuthego. Dikgong fa di tuka mmogo di bonagatsa kganya e kgolo. Legong le le lengwe mo iso, le a tima. Go ntse feela jalo le ka tshwaragano ya gago le bakeresete mogo. Ga o sa tsamaye kereke eo go reriwang keresete mo go yona, le lentswe le gagwe le sa buiwe, tsaya kgakololo e me o etele batho bao ba amoge-tseng Keresete jaaka mopholosi. Ba tlhaloganya le lerato la gagwe.
A o rata go itsise bangwe ka tiragalo ye?


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Pesalema 11:1-7
Go mokaedi. Ya ga Dafide.11 Ke tshabetse+ mo go Jehofa.A bo lo le pelokgale jang ne go raya moya wa me lo re:“Tshabela kwa thabeng+ ya lona jaaka nonyane!2 Gonne, bona! baikepi ba oba bora,+Ba baakanya motswi wa bone mo mogaleng wa bora,Gore ba hule ba ba pelo+ e thokgameng go le letobo.3 Fa metheo e rutlololwa,+Ke eng se ope fela yo o siameng a tshwanetseng go se dira?”4 Jehofa o mo tempeleng ya gagwe e e boitshepo.+Jehofa—setulo sa gagwe sa bogosi+ se kwa magodimong.Matlho a gagwe a a bona, matlho a gagwe a a phatsimang a tlhatlhoba+ bomorwa batho.5 Jehofa ka boene o tlhatlhoba mosiami le moikepi,+Mme moya wa Gagwe o tlhoile ope fela yo o ratang thubakanyo.+6 O tla nesetsa baikepi dirai, molelo le sulefera+Le phefo e e fisang, e le karolo ya senwelo+ sa bone.7 Gonne Jehofa o tshiamo;+ o rata ditiro tse di siameng.+Ba ba thokgameng ke bone ba ba tla bonang sefatlhego+ sa gagwe.


text:
Page 55
yuniBeSiTi yA ronA
Ka 1 Ferikgong 2004 Yunibesiti ya Bokone-Bophirima (YBB) e ne ya simolola semmuso
go nna karolo ya leano le le atologileng la go fetola thuto e e kwa godimo, ka boikaelelo
jwa go dirisa madi ka tshomarelo le go baakanya bothata jwa nako e e fetileng jwa go sa
dirweng ga dilo ka go tshwana.
YBB ke setheo sa dikhamphase tse di farologaneng
tse di dirang jaaka khamphase e le nngwe
fela tse di leng mo diporofenseng tse pedi.
Dikhamphase tseno ke khamphase ya Potchefstroom
le ya Mafikeng kwa Bokone Bophirima
le Khamphase ya Khutlotharo ya Lekwa kwa
Gauteng. Ofisi ya Setheo (ofisikgolo) e kwa
Potchefstroom gaufi thata le Khamphase ya
Potchefstroom.
Mo dingwageng di le mmalwa tse di fetileng,
YBB e ile ya akgolwa ke ditlamo tse di kwantle
ka ntlha ya boeteledipele jwa yone mo ditirong
tse di farologaneng.
Mo tirong ya go tsamaisa kgwebo, Yunibesiti
e ne ya itshupa e le setheo sa thutogodimo se
se laolwang ka tsela e e molemo go di gaisa
tsotlhe mo Aforika Borwa ka go ikgapela Awate
ya Botsamaisi Jwa Kgwebo ya Thuto ya Maemo
a a Kwa Godimo ya PricewaterhouseCoopers
ya 2007, 2008 le 2009.
Ka tsela e e tshwanang, mo Kgaisanong ya
Bosetšhaba ya Mokgwa o Moša wa go Dira
Dilo, YBB e ne ya di goga kwa pele ka go
bidiwa Setheo sa Thutogodimo se se Gaisang
Tse Dingwe Tsotlhe ka TlhamoSeša ya Thekenoloji
sa 2008.
YBB e ne ya newa kabelokhuno e nngwe
gape e e kgethegileng go tswa kwa Pan South
African Language Board (PanSALB), ka ntlha
ya go bo e feditse dingwaga di le lesome e
rotloetsa tiriso ya dipuo tse di farologaneng le
go aga setšhaba ka 2008. Ka 2010, Yunibesiti
e ne ya ikgapela awate e nngwe gape ya
PanSALB, mme mo nakong eno, e ne le ya go
tolola le go ranola.
Leinatshwao la kgwebo la Yunibesiti ya
Bokone-Bophirima le na le dikarolo tse pedi,
e leng letshwao la kerafo kgotsa letshwaoina
- "dikeetane" tse di gokaganang le lefshwaofoko,
leina la setheo - Yunibesiti ya Bokone
Bophirima.
"Dikeetane" tse tharo tse di gokaganang
di tshwantshetsa kutlwano ya Yunibesiti ya
Bokone-Bophirima mme mebala e meraro e
tshwantshetsa dipharologano tsa methalethale
tsa dikhampase tse tharo.
Kwa Yunibesiting ya BokoneBophirima, go
kopana ga ditalente tse di tlhomologileng, bokgoni
le ditshwanelego tsa baithuti le badiri ba rona
ba ditso tse di farologaneng go dira gore gantsi re
nne le dikgopolo tse diša tsa go dira dilo.
Moano wa rona, Mokgwa o moša wa go dira
dilo ka dipharologano, o gatelela ntlha eno.
E bontsha maikemisetso a Yunibesiti a go
rata le go amogela ditso tse di farologaneng le
go dirisa dipharologano tseno go gagamalela
kitso le mekgwa e meša ya go dira dilo, go letla
baithuti le badiri ba rona go nna se ba batlang
go nna sone le go godisa moya wa rona wa
mekgwa e meša ya go dira dilo.
Ka 2010, Yunibesiti e ne ya ikgapela awate e nngwe
ya PanSALB, mme mo nakong eno, e ne le ya go
tolola le go ranola.
25


text:
Kagiso mo Lefatsheng—E Tla Tla Jang?
Karabo ya Baebele
Kagiso mo lefatsheng ga e ne e tla ka ntlha ya matsapa a batho, mme e tla tlisiwa ke Bogosi jwa Modimo, puso e e kwa legodimong e busiwa ke Keresete Jesu. Ela tlhoko kafa Baebele e re rutang ka teng ka tsholofelo eno e e molemo.
Modimo o tla “
dira gore dintwa di kgaotse go ya kwa ntlheng ya lefatshe,” a diragatsa tsholofetso ya gagwe ya gore o tla tlisa “
kagiso mo lefatsheng mo bathong ba a ba amogelang!”—Pesalema 46:9; Luke 2:14, Good News Translation.
Bogosi jwa Modimo bo tla busa lefatshe lotlhe bo le kwa legodimong. (Daniele 7:14) E re ka bo tla bo bo busa lefatshe, bo tla fedisa bosetšhaba, jo e leng jone bo bakang dikgotlhang tse dintsi.
Jesu, Mmusi wa Bogosi jwa Modimo, o bidiwa “
Kgosana ya Kagiso,” mme o tla tlhomamisa gore ‘
kagiso e se ka ya fela.’—Isaia 9:6, 7.
Batho ba ba ikemiseditseng go tswelela ba lwa ga ba kitla ba letlelelwa go tshela mo Bogosing ka gonne “
moya wa [Modimo] o tlhoile ope fela yo o ratang thubakanyo.”—Pesalema 11:5; Diane 2:22.
Modimo o ruta babusiwa ba gagwe gore ba ka tshela jang ka kagiso. Baebele e bolela jaana e tlhalosa diphelelo tsa thuto eo: “
Ba tla thula ditšhaka tsa bone ba di dira magale a megoma le marumo a bone ba a dira dikere tse di pomang. Setšhaba ga se kitla se tsholeletsa setšhaba se sengwe tšhaka, le gone ga ba kitla ba tlhola ba ithuta ntwa gape.”—Isaia 2:3, 4.
Gone jaanong Basupi ba ga Jehofa ba le dimilionemilione mo lefatsheng lotlhe ba setse ba ithuta go nna ka kagiso ba rutiwa ke Modimo. (Mathaio 5:9) Le fa re le batho ba ditso tse dintsi tse di farologaneng e bile re nna mo dinageng di feta 230, re gana go tsaya dibetsa re ya go lwantsha bangwe ka rona.
Basupi ba ga Jehofa ba ithuta ditsela tsa kagiso gompieno
Ithute mo go Oketsegileng
DIKGANG TSE DI TSWANG KWA MODIMONG!
Dikgang Tse di Molemo ke Eng?
Ithute gore dikgang tse di tswang kwa Modimong ke eng, ke eng fa di le botlhokwa le gore re tshwanetse go dira eng.
KE BOMANG BA BA DIRANG THATO YA GA JEHOFA GOMPIENO?
Basupi ba ga Jehofa ke Batho ba Mofuta Ofe?
O itse basupi ba ga Jehofa ba le kae? Tota ke eng se o se itseng ka rona?